|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 28** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VII – MARCUS MULTA QUAEREBAT** | | | |
| Наставна јединицa | **Имперфекат; превод облачића у VII лекцији** | | | |
| Тип часа | Обрада | | | |
| Циљ часа | Усвајање правила промене глагола у имперфекту. Упознавање са неким елементима римске религије. | | | |
| Очекивани исходи | Ученик је у стању да опише извесне радње и догађаје, и у садашњости и у прошлости (служећи се имперфектом глагола све четири конјугације). Ученик уме да наведе неколико чињеница о главним елементима римске религије, о римским култовима и календару, уочавајући сличности и разлике између римског и нашег рачунања времена. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Историја, грађанско васпитање, веронаука, српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Подела оцењених радова**  Ученицима делим прегледане и оцењене контролне задатке. Пролазимо кроз све задатке, одговарам на питања, објашњавам недоумице. Образлажем начин бодовања и оцењивања. Подстичем ученике који нису добро урадили да раде поново у новом термину. Заказујем час допунске наставе за ученике који желе да попораве оцену. | | | |
| **Главни део** | **Активност 2: Имперфекат глагола све четири конјугације**  Ученицима говорим да на данашњем часу радимо ново време, имперфекат. На табли пишем наслов: Имперфекат.  Ученицима говорим да у латинском језику имперфекат, као и у српском, изражава трајну прошлу радњу. Питам ученике да на српском кажу имперфекат од глагола *долазити*. Ако/када се испостави да не умеју, кажем да на латински имперфекат преводимо српском перфектом трајног вида, јер се имперфекат више не користи у савременом српском језику (*долазио сам*, *звао сам*, *чекао сам*, а не *дошао сам*, *позвао сам*, *сачекао сам* – то ће бити латински перфекат, свршено прошло време).  Кажем ученицима да се имперфекат гради од презентске основе.  Наглашавам да се користе исти лични наставци које већ знамо, с тим да је наставак за 1. лице једнине –m (као код *sum*), а не –o.  Излажем, а затим на табли пишем, правило за грађење импефекта за све четири конјугације, а затим позивам добровољца да промени глагол на табли. Ако се нико не јави, први глагол мењам ја.  Затим мењамо по један глагол сваке конјугације.  Питам ученике да кажу на латинском глагол у имперфекту у одређеном лицу: говорили смо, долазио је, хвалили смо, etc.  На крају истичем да се глаголи на –io III конјугације у имперфекту мењају као да припадају IV конјугацији. Пишем промену глагола *facĕre*.  **Активност 3:** **Описивање илустрације и садржаја VII лекције**  Кажем ученицима да отворе 54. страну у уџбенику и да опишу шта је приказано на илустрацији.  Говорим ученицима о римским боговима (Јупитер, Марс, Јунона, Минерва, Веста, Нептун, Веста, Сатурн, Лари, Пенати), свештеницима и Весталкама, о римском календару (којим месецом је година почињала, колико месеци је имала, називе месеца у години, шта су Календе, Ноне и Иде).  На табли пишем имена богова чија имена се мењају по трећој деклинацији: Iuppiter, Iovis, m.; Mars, Martis, m.; Iuno, Iunonis, f.; Venus, Veneris, f.  **Активност 4:** **Превод облачића**  Ученици се сами јављају или их прозивам. Преводимо облачиће уз анализу, нарочиту пажњу обраћајући на облике импрефекта. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити III вежбање на 58. страни; формуслисати две кратке реченице којима се описује трајна радња у прошлости (нпр. Cum amicis in foro ambulabam). | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |