|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 59** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XVI – RHODUS** | | | |
| Наставна јединицa | **Превод XVI лекције** | | | |
| Тип часа | Комбиновани (обрада,утврђивање) | | | |
| Циљ часа | Упознавање ученика се хеленистичком културом. | | | |
| Очекивани исходи | Ученик је у стању да наведе неколико чињеница о Родосу као једном од најважнијих центара хеленистичке културе, у којем је, поред ликовних уметности, посебно цветало беседништво. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Историја, ликовна култура | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Ученици се сами јављају или их прозивам, усмено мењају глаголе кроз сва лица презента пасива. Затим излазе на таблу и пишу своју реченицу у пасиву коју су саставли за домаћи задатак, остали ученици преводе. Анализирамо и исправљамо евентуалне грешке.Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Описивање илустрације и садржаја XVI лекције**  Ученцима кажем да отворе уџбеник на 120. страни и питам да опишу шта виде на илустрацији.  Говорим ученицима о хеленистичкој епохи (Филип II и Александар Македонски, хеленистичке државе), хеленистичкој култури и њеним највећим центрима (Родос, Александрија, Пергам).  **Активност 3:** **Превод облачића** **и везаног текста XVI лекције**  Ученици се добровољно јављају или их прозивам. Преводимо облачиће уз анализу облика пасива, преводимо у активу када је то боље преводилачко решење.  **Активност 4:** **Дијалог на латинском**  Ученици бирају или им делим улоге (Марко, Квинт, голубови, мачка, орао). Ученицима постављам питања, напомињем да у одговору треба користи пасив кад год је могуће, ученици одговарају потпомажући се уџбеником или речником: Marce, quid de oratoribus Graecis scis? – Oratores Graeci a patre laudantur, sed eorum sententias ego non intellego, mihi difficillimae sunt; Quinte, quomodo discipuli a magistro puniuntur? – Virga, verbo aut longissimis orationibus; Palumbes, cur miserrimae estis? – Quia ab aquilis et felibus capimur; Aquila, quis abs te cernitur? – Palumbes, mea cena optima! | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: превести текст до краја. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |