|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 44** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XI – IN MACELLO** | | | |
| Наставна јединицa | **Основни и редни бројеви** | | | |
| Тип часа | Обрада | | | |
| Циљ часа | Усвајање правила промене основних и редних бројева. | | | |
| Очекивани исходи | Ученик уме да користи латинске основне и редне бројеве. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Арапски и римски бројеви**  На табли пишем данашњи датум римским бројевима и питам ученике да га прочитају. Након што уз моју помоћ прочитамо број и запишемо га арапским цифрама, кажем да су тема данашњег часа бројеви.  Питам да наведу врсте бројева у српском језику. Кажем да ћемо из латинског језика радити основне и редне бројеве. | | | |
| **Главни део** | **Активност 2: Основни бројеви**  Говорим ученицима да прво радимо основне бројеве у латинском.  На табли пишем наслов: Основни бројеви.  Кажем ученцима да отворе уџбеник на 84. страни.  Кажем да у табели погледају колону *основни бројеви*. Читам наглас бројеве до десет. Питам да ли могу да наведу неке речи у којима препознају римске основне бројеве (*дует, септембар etc*).  Питам да ли у српском језику постоје променљиви бројеви, а затим да ли на основу облика наведених у табели могу да претпоставе који су бројеви променљиви у латинском. На примеру из српског указујем да се променљиви бројеви са именицом слажу у роду, броју и падежу (*један човек, две жене, два позоришта*).  На табли мењам бројеве један, два и три. Истичем да се број *један* мења као показне заменице у једнини, а број *три* као придеви III деклинације у множини.  На крају подсећам да се променљиви бројеви слажу са именицом на коју се односе. Напомињем да у латинском уз непроменљиве бројеве стоји падеж који би стајао да броја нема (duos amicos voco, decem amicos voco / cum duobus amicis venio, cum decem amicis venio). Подсећам да у српском, за разлику од латинског, после бројева стоји генитив (дестет прихатеља, о десет пријатеља).  **Активност 3:** **Редни бројеви**  Ученицима говорим да прелазимо на другу врсту бројева које ћемо учити, редне бројеве.  На табли пишем наслов: Редни бројеви.  Кажем ученицима да у уџбенику погледају колону *редни бројеви*. Наглас читам бројеве до десет. Питам да ли могу да наведу неке речи у којима препознају римске редне бројеве (примаран, секундаран, октава, etc).  Питам ученике да ли на основу завршетака за родове могу да претпоставе по којој деклинацији се мењају редни бројеви. Говорим да њихову промену нећемо писати на табли пошто се мењају по I и II деклинацији.  **Активност 4:** **Milia**  На табли пишем поднаслов: Број milia – хиљаде  Кажем како је то множина средњег рода, да подразумева две или више хиљада и да се мења као *i* основе средњег рода III деклинације (као maria).  Напомињем да једино уз овај број именица стоји у генитиву, као у српском (duo milia militum, tres milia civium). | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: написати неколико ученику битних датума римским бројевима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |