|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 45** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XI – IN MACELLO** | | | |
| Наставна јединицa | **Превод XI лекције** | | | |
| Тип часа | Комбиновани (обрада, утврђивање) | | | |
| Циљ часа | Упознавање са главним одликама римске исхране и кулинарства. | | | |
| Очекивани исходи | Ученик је у стању да наведе неколико чињеница о исхрани и кулинарству у старом Риму, уочавајући сличности и разлике између римске и неких савремених кухиња, укључујући и нашу. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Проверавамо домаћи задатак, ученици се добровољно јављају или их прозивам. Ученик излази на таблу и пише датум по избору римским бројевима. Остали ученици читају датум. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Описивање илустрације и садржаја XI лекције**  Кажем ученицима да отворе уџбеник на 82. страни и питам да опишу шта је приказано на илустрацији. Ученици се добровољно јављају или их прозивам.  Говорим ученицима о ихрани и кулинарству у старом Риму (оброци, када се јело, шта се јело, ликвамен, исхрана сиромашних, исхрана богатих, гозбе, Апицијев кувар).  Ако има услова, пуштам каратак видео о исхрани Римљана.  **Активност 3: Превод облачића и везаног текста XI лекције**  Преводимо облачиће, анализирамо употребу бројева.  Објашњавам аблатив цене (duobus denariis) и акузатив времена (sex dies).  После облачића наглас преводимо везани текст.  **Активност 4:** **Дијалог на латинском**  Ученици бирају или им додељујем улоге (кувар, Хермиона, продавац лука, Хермиона, продавац маслина, госпођа, пријатељице, два човека на дну стране). Ученици се сами јављају или их прозивам, одговарају потпомажући се уџбеником и речником. Ученицима постављам питања о активности ликова које представљају: Amice, cur tres denarios poscis? Coque, quid Hermionae parabis? Hermiona, quid emis? Quanti bulbi sunt? Matrona, quid cupis emere? | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: написати једноставан рецепт за неко наше јело или посластицу или опис јела/посластице. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |