|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 72** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XX – IN FORO BRUNDISINO** | | | |
| Наставна јединицa | **Превод XX лекције** | | | |
| Тип часа | Комбиновани (обрада, утврђивање) | | | |
| Циљ часа | Упознавање ученика са политичком ситуацијом у Риму крајем педесетих и почетком четрдесетих година I века пре н. е. | | | |
| Очекивани исходи | Ученик уме да наведе неколико чињеница о политичкој ситуацији у Риму крајем педесетих и почетком четрдесетих година I века пре н. е, у историјском тренутку у којем се „сценарио” уџбеника завршава. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Историја, српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Ученици се сами јављају или их прозивам, читамо домаћи задатак. Ученик чита реченицу из вежбања а потом решење. Анализирамо и исправљамо евентуалне грешке.Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Анализа илустрације и садржаја XX лекције**  Кажем ученицима да отворе уџбеник на 142. страни и да опишу шта виде на илустрацији. Ученици се сами јављају или их прозивам.  Говорим да смо стигли до краја уџбеника и до краја путовања Цицерона. Подсећам да је у уџбенику описан период од априла 51. до новембра 50. год. пре н. е.  Говoрим да се наредне године као најважнија личност у политичком животу Рима издвојио Цезар, чијим преласком Рубикона при повратку из Галије почиње грађански рат из којег ће Цезар изаћи као победник који је својом политиком пресудно утицао на дешавања не само у наредном периоду, већ и целокупној будућој историји Рима. Ученицима говорим о најважнијим догађајима тих година.  **Активност 3:** **Превод облачића и везаног текста XX лекције**  Ученици се сами јављају или их прозивам. Идентификујемо ликове на илустрацији (Цицерон, његови жена, ћерка и син, Тулијин муж, остали ликови). Читамо наглас једну по једну реченицу и преводимо. Анализирамо облике пасива и преводимо их активом када је то потребно.  **Активност 4: Дијалог на латинском**  Постављам питања, ученици се сами јављају или их прозивам, одговарају на латинском, потпомажући се уџбеником или речником: Ubi Cicero uxori et filiae occurrit? – In foro Brundisino; Cur Terentia ad portum non pervenit? – Quia litteras Ciceronis sero accepit; Quando miles uxorem suam videbit? – Postquam omnes naves exoneratae erunt; De quo cives narrant? – De Caesare et Pompeio; Quid feminae de Tulliae marito dicunt? – Dolabella formosus nobilisque est, sed iunior Tullia. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: одговорити на следећа питања на српском језику: Где је Цицерон био проконзул? Како су Цицерони путовали у Киликију? Шта су све видели/посетили на путу ка Киликији? Како се зове Цицеронов писар? Како то да нам је Цицеронов живот тако добро познат? | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |