|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 31** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VIII – CICERONIS EPISTULA** | | | |
| Наставна јединицa | **V деклинација; превод везаног текста VIII лекције** | | | |
| Тип часа | Комбиновани (обрада, утврђивање) | | | |
| Циљ часа | Усвајање правила промене именица V деклинације. Упознавање ученика са издавањем књига и материјалима за писање у старом Риму. | | | |
| Очекивани исходи | Ученик препознаје именице V деклинације и уме да их деклинира. Ученик уме да наведе неколико чињеница о издаваштву, материјалима за писање и епистолографији у старом Риму, уочавајући сличности и разлике између римског, односно античког и данашњег света књиге. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелација са другим предметима | Српски језик, историја | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Проверавамо домаћи задатак, ученици се добровољно јављају или их прозивам. Ученик говори промену глагола у футуру I. Исправљамо и анализирамо евентуалне грешке. Затим исте глаголе ученици говоре у имперфекту и презенту. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Промена именица V деклинације**  Говорим ученицима да на данашњем часу завршавамо обраду именица свих деклинација, да ћемо учити промену именица V деклинације.  На табли пишем наслов: Именице V деклинације  Кажем ученицима да се та деклинација зове још и *е* деклинација, јер се основа завршава на *е*, па се *е* јавља у свим падежима.  Говорим да именице V деклинације препознајемо по генитиву једнине –ei и то пишем испод наслова.  Кажем да су именице V деклинације претежно женског рода, али да заправо само две именице имају промену и у једнини и у множини, а да се остале, као апстрактне именице, јављају углавном само у једнини.  На табли пишем именице *res* и *dies* у номинативу и генитиву једнине.  Мењам именицу *res* на табли. Завршетке одвајам цртицом. Позивам добровољца да промени на табли именицу *dies*.  Од израза са res наводим и пишем: res publica, res adversae, res secundae. Објашњавам промену израза, значење и употребу.  **Активност 3:** **Превод везаног текста VIII лекције**  Дајем објашњења за топониме (Pompeii, Brundisium, Cilicia) и антропониме (Атик, Помптин, Помпеј).  Добровољац или ученик којег прозовем чита реченицу и преводи уз моју помоћ. Анализирамо предикате и њихово време.  **Активност 4:** **Дијалог на латинском**  Постављам питања на латинском, а ученици одговарају усмено, потпомажући се уџбеником и речником: Ubi Cicero erat aliquot dies? Ubi Pompeium videbit? Quis epistulam Ciceronis exspectat? Cui Cicero epistulam dictat? | | | |
| **Завршни део** | **Активност 5: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: формулисати на латинском три реченице којима се описује нека активност или особа, у различитим враменима (на пр: Сутра ћу шетати са другарицама у граду. Моја бака била је...) | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |