|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 19** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА V – IN ARCANO** | | | |
| Наставна јединицa | **Вокалске (*- i* )основе III деклинације** | | | |
| Тип часа | Обрада | | | |
| Циљ часа | Усвајање правила промене именица *i* основа III деклинације. | | | |
| Очекивани исходи | Ученик препознаје именице вокалских (*- i* )основа III деклинације и уме да их деклинира.Ученик је у стању да опише себе и другу особу (физички изглед и карактерне особине). | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. На табли ученик пише промену једне од синтагми које је требало урадити за домаћи. Исправљамо и анализирамо евентуалне грешке. Други ученик мења другу синтагму, са именицом редњег рода. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: *i* основе (вокалске основе) III деклинације мушког и женског рода**  Говорим ученицима да на данашњем часу учимо другу групу именица III деклинације. На табли пишем наслов:*i* основе (вокалске основе) III деклинације.  Говорим, па пишем, да се промена ових именица од именица сугласничких основа разликује само у генитиву множине: ове именице имају завршетак – ium. Објашњавам ученицима да је то *i* испред – um заправо *i* из основе именице.  Пишем поднаслов на табли:*i* основе (вокалске основе) мушког и женског рода.  Објашњавам ученицима како препознајемо именице мушког и женског рода са *i* основом(именице са сугласничком групом испред - is и једнакосложне именице).  Позивам добровољца или прозивам ученика да на табли измења именицу *urbs*, *urbis f*. Подвлачим сугласничку групу. Остали ученици пишу у свескама. Затим други ученик мења именицу *civis*, *civis*, *m*. Указујем на број слогова.  На табли пишем именице: mons, montis, m.; flos, floris, m.; feles, felis, f.; nox, noctis, f.; mus, muris, m. Питам ученике да препознају именице са *i* основом, односно, именице које имају – ium у генитиву множине.  **Активност 3:** ***i* основе (вокалске основе) III деклинације средњег рода**  Подсећам ученике да се промена именица средњег рода од промене именица мушког и женског рода разликује само у падежима за које важи правило средњег рода. Пишем на табли поднаслов: *i* основе (вокалске основе)средњег рода.  Кажем да се оваквих именица има веома мало и да се њихов номинатив једнине увек завршава на *-e, -al* и *-ar.* Наглашавам да све остале именице средњег рода треће деклинације припадају сугласничким основама. На табли пишем именице *mare, animal* и *exemplar*.  На табли мењам именицу *mare*, падеже у којима важи правило средњег рода повезујем стрелицом, црвеним фломастером заокружујем аблатив једнине, номинатив, акузатив и вокатив множине.  Позивам добровољца или прозивам ученика да измења именицу *animal*. Остали ученици пишу у свескама. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: напиши на латинском која је твоја омиљена (conciliatus, a, um) животиња и зашто. Сугеришем да је пожељно употребити што више придева. Ученике упућујем на речник у V лекцији. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |