|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 12** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА III – IN FORO** | | | |
| Наставна јединицa | **Придеви I и II деклинације и присвојне заменице** | | | |
| Тип часа | Обрада | | | |
| Циљ часа | Усвајање правила промене и употребе придева I и II деклинације и присвојних заменица. | | | |
| Очекивани исходи | Ученик је у стању да пружи информацију о себи и да затражи информације о другима, укључујући и исказивање личних особина. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. На табли пишем именице *ludus*, *puer*, *templum* и *discipula*, а ученици их усмено мењају. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Придеви I и II деклинације**  На табли пишем реченицу *Discipulus novum librum emit* и подвлачим реч *novum*. Питам ученике да ли препознају која врста речи је у питању и да ли смо раније већ сретали ту реч (у женском роду у I лекцији). Питам ученике да ли могу да претпоставе по којој деклинацији се мења и како би гласили облици за мушки и средњи род у номинативу.  Изводимо закључак да се придеви мењају исто као именице.  На табли цртам табелу са придевима:   |  |  |  |  | | --- | --- | --- | --- | |  | мушки род | женски род | средњи род | | придев | novus | nova | novum | | мења се као: | ludus | discipula | templum |   На табли пишем реченицу *Marcus piger discipulus est* и питам ученике да ли препознају којој врсти речи припада *piger*. Објашњавам да постоје и придеви мушког рода који се завршавају на - er, баш као што постоје и именице мушког рода на - er. За њихову промену важе иста правила, па тако може да се јави и *непостојано е*. Код именица у облику за генитив једнине видимо основу за промену, а код придева у облику за женски род: ако ту постоји *е*, појавиће се у свим падежима сва три рода, и обрнуто.   |  |  |  |  | | --- | --- | --- | --- | |  | мушки род | женски род | средњи род | | придев | piger | pigr**a**  основа за промену сва три рода | pigrum | | мења се као: | magister, magistr**i** | puella | templum | | придев | miser | miser**a**  основа за промену сва три рода | miserum | | мења се као: | puer, puer**i** | puella | templum |   Питам ученике да од придева женског рода које смо раније радили (formosa, magna, parva) кажу облике за мушки и средњи род. Затим придеве у сва три рода пишем на табли.  **Активност 3:** **Присвојне заменице**  Питам ученике да наведу присвојне заменице у српском језику. Указујем на то да дате заменице и у српском и у латинском имају облике за сва три рода, те да се користе и мењају као придеви.  На табли цртам табелу са присвојним заменицама у латинском:   |  |  |  | | --- | --- | --- | |  | присвојне заменице са мушким родом на - us | присвојне заменице са мушким родом на – er | |  | meus, mea, meum  tuus, tua, tuum  suus, sua, suum | noster, nostra, nostrum  vester, vestra, vestrum | | мењају се као: | novus, nova, novum | piger, pigra, pigrum |   Ако има времена, указујем на специфичност употребе присвојне повратне заменице у латинском. Ако нема, то остављам за следећи час.  Ако има времена, објашњавам зашто заменице *његов*, *њен* и *њихов* не уче на овом часу, односно, зашто се другачије мењају.  **Активност 4:** **Слагање придева и присвојних заменица са именицом**  Подсећам да је у синтагми главна реч именица и да заменицу и придев слажемо у роду, броју и падежу са именицом. Наглашавам да је код рода придева нарочито битно водити рачуна који је природни род именице (нпр, *magnus poëta*).  На табли пишем реченице *Марко је наш добар друг, Моја ћерка је лења ученица* и *Ваше* *речи су сурове* и позивам ученике да их кажу на латинском, одговоре пишем на табли, завршетке за род подвлачим црвеним фломастером. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: формулисати три реченице уз употребу присвојне заменице и придева којима описујемо себе, свог пријатеља или члана породице. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |