|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 24** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VI – IN THEATRO** | | | |
| Наставна јединицa | **Императив презента; превод облачића у VI лекцији** | | | |
| Тип часа | Комбиновани (обрада, утврђивање) | | | |
| Циљ часа | Усвајање правила за грађење и употребу императива. | | | |
| Очекивани исходи | Ученик је у стању да изнесе свој предлог или савет, служећи се императивом. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални, рад у пару | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик, унутар предмета | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Проверавамо домаћи задатак, ученици се добровољно јављају или их прозивам. Ученик чита реченицу из последњег пасуса у уџбенику и преводи је. Исправљамо и анализирамо евентуалне грешке. Ученици читају своје реченице на тему допадања и недопадања, остали ученици усмено преводе. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Императив презента**  Питам ученике какав начин је императив и говорим да је исти случај и у латинском. Кажем да се заповест у латинском може изразити на више начина, а да ми на овом часу радимо императив којим се изриче наредба коју треба одмах извршити и који се зове императив презента.  На табли пишем наслов: Императив презента.  Говорим, затим на табли пишем, да се императив јавља само у другом лицу једнине и множине.  Питам ученике да на српском направе облике императива од глагола које ћемо касније радити на латинском: носи / носите, види / видите, читај / читајте, слушај / слушајте, узми / узмите.  Објашњавам правила за грађење инфинитива, на табли пишем глагол у инфинитиву, обележавам презентску основу, питам ученике како ће гласити облик, наставак одвајам цртицом, тематски вокал код III конјугације одвајам цртицом и заокружујем црвеним фломастером, облике пишем га на табли. На крају пишем пример глагола на – io III конјугације и напомињем да се у императиву мења по III.  На табли пишем глаголе sedere, dare, venire, discere, conspicere. Кажем ученицима да глаголе напишу у императиву; кад заврше, ученици наглас говоре облике на латинском.  На табли пишем облике императива глагола *esse*. Пишем пример: Bonus es! Boni este! Ученици преводе.  **Активност 3:** **Превод облачића у VI лекцији**  Посматрамо илустрацију и идентификујемо ликове: бака седи прва с десна, до ње Тулија, до ње у зеленом њена мајка Теренција, прва с лева Помпонија. Марко и Квинт, дечак са оцем. Подсећамо се садржаја везаног текста лекције у ком су описане активности ликова и то нам помаже у разумевању облачића.  Преводимо облачиће, нагласак у анализи је на облицима императива и придева треће деклинације.  **Активност 4: Дијалог на латинском**  Ученици сами бирају улоге или им додељујем (бака, Тулија, Теренција, Помпонија. Марко, Квинт, дечак, отац, глумац, певачица). Ученици једни другима постављају питање *Quis es?,* ученици се представљају и описују своју активност, потпомажући се текстом и речником из уџбеника: Actor sum, brevem epistulam cantrici porto. Ученици описују активност другог: Marco et Quinto comoedia non placet. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити I и II вежбање на 51. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |