|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 23** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VI – IN THEATRO** | | | |
| Наставна јединицa | **Превод везаног текста VI лекције** | | | |
| Тип часа | Обрада | | | |
| Циљ часа | Упознавање са историјом позоришта и врстама забаве у старом Риму. | | | |
| Очекивани исходи | Ученик уме да наведе неколико чињеница у вези са историјом позоришта и врстама забаве у старом Риму. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник, видео материјал | | | |
| Корелацја са другим предметима | Историја, српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Проверавамо домаћи задатак, ученици се добровољно јављају или их прозивам. Ученици на табли пишу промену синтагме. Исправљамо и анализирамо евентуалне грешке. Ученици излазе на таблу и пишу синтагму само у једном падежу, остали ученици анализирају и преводе. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Описивање илустрације и садржаја VI лекције**  Кажем ученицима да отворе уџбеник на 46. страни и питам их да опишу илустрацију. Постављам питањa: Ubi homines sunt? – In theatro. Quis in scaena est? – Actor, cantrix, tibicen et citharista.  Говорим ученицима о изгледу римског позоришта, позоришним представама, трагедији, комедији, затим o тркама кочија, изгледу Циркуса максимуса, гладијаторским борбама и Колосеуму.  Ако има услова, приказујем кратак видео или слике на тему позоришта и игара.  **Активност 3:** **Превод везаног текста**  Обично прво преводимо облачиће, али у овој лекцији прво преводимо везани текст.  Добровољац или ученик којег прозовем чита реченицу, остали ученици прате. Ученик анализира реченицу, да ли се у њој појављују придеви треће деклинације. Указујем на датив (*Marco* и *Quinto*) у четвртој реченици и на глагол *placet* у шестој као начин на изражавање допадања и недопадања. Објашњавам употребу инфинитива као допуне глагола *placēre* и израза *difficile est* и *iucundum est*. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: завршити превод текста уколико нисмо завршили на часу; формулисати две реченице којима се исказује омиљена или неомиљена активност (нпр. Meo amico placet comoediam spectare). | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |