|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 58** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XVI – RHODUS** | | | |
| Наставна јединицa | **Пасивни презент** | | | |
| Тип часа | Обрада | | | |
| Циљ часа | Усвајање правила промене глагола у презенту пасива. | | | |
| Очекивани исходи | Ученик уме да гради и да правилно користи презент пасива глагола све четири конјугације. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Подела оцењених контролних задатака**  Ученицима делим прегледане и оцењене контролне задатке. Пролазимо кроз питања, објашњавам недоумице. Образлажем начин бодовања и оцењивања. Подстичем ученике који нису добро урадили да раде поново у новом термину. Заказујем час допунске наставе за ученике који желе да попораве оцену. | | | |
| **Главни део** | **Активност 2: О пасиву**  Кажем ученицима да ћемо данас учити пасив и на табли пишем наслов: Пасив.  Питам ученике да наведу пример пасива у српском језику.  На табли пишем примере *пише се* и *бива писан*  и објашњавам ове две врсте пасива у српском.  Кажем да се пасив у латинском чешће јавља него у српском. Наглашавам да ћемо латински пасив често преводити активом, након што анализом реченице установимо субјекат и објекат. Додајем да је у српском пасив увек сложен глаголски облик, а да у латинском није.  **Активност 3:** **Пасивни презент**  Ученицима кажем да ћемо прво радити пасив у презенту и на табли пишем наслов: Пасивни презент.  Говорим да се пасив гради од презентске основе и личних наставака за пасив, који су исти за сва времена презентске основе. Наглашавам да се једино у првом лицу једнине наставак додаје на цео облик за прво лице једнине актива, а не на презентску основу глагола.  На табли пишем промену глагола *amāre*, црвеним фломастером обележавам 1.лице једнине, наставке одвајам цртицом.  Позивам добровољца да на табли промени глагол vidēre.  Истичем да код глагола III конјугације како у активу, тако и у пасиву, морамо да убацимо тематски вокал између основе и личних наставака. На табли пишем промену глагола *legĕre*, тематски вокал одвајам цртицом, нарочито обележавам вокал *е* за 2. лице sg.  Позивам добровољца да на табли промени глагол audīre, уз напомену да глаголи IV конјугације у пасиву, као и у активу, убацују вокал *u* у 3. лицу pl.  На крају наглашавам да се глаголи на – io III конјугације у пасиву презента у 2. лицу једнине имају вокал *е*  (као глаголи III конјугације), а да се у осталим лицима мењају по IV. На табли мењам глагол *facĕre*.  Говорим ученицима да отворе уџбеник на 122. страни и да погледају табелу са променом глагола свих конјугација.  На табли пишем неколико примера пасива презента у одређеном лицу (vocatur, monentur, audimur, punimini) и питам ученике да их кажу на српском.  **Активност 4:** **Пасивна реченица у латинском језику**  На табли пишем једноставну реченицу у пасиву: *Liber a puero legitur*.  Објашњавам да је пасивној реченици објекат у номинативу а субјекат у неком другом падежу: у српском језику у генитиву са предлогом *од / од стране,* ау латинском је субјекат у аблативу са предлогом *a/ab*.*.* Нарочито истичем да се предикат увек слаже са номинативом, без обзира да ли номинатив врши или трпи радњу.  Подвлачим реченичне делове у реченици на латинском и анализирам их.  На табли пишем неколико једноставних реченица и позивам ученике да их кажу на српском: Epistulae a domino scribuntur. Discipuli, cur a magistro monemini? Urbs a militibus defenditur.  На табли пишем реченицу *Urbs fortitudine militum defenditur* и истичем да испред аблатива нема предлога када субјекат није живо биће.  На крају пишем неколико једноставних реченица у којима је субјекат заменица: Discipuli laudantur a me / a nobis / ab eo; A quo discipuli laudantur? Питам ученике да реченице кажу на српском. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: променити по један глагол сваке конјугације кроз сва лица презента пасива и формулисати једну реченицу у пасиву. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |