|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 6** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА I - MATRONAE CENAM EXSPECTANT** | | | |
| Наставна јединицa | **Обнављање градива** | | | |
| Тип часа | Вежбање | | | |
| Циљ часа | Ученик примењује знање морфологије (I конјугација, I деклинација, глагол *esse*) у разумевању и превођењу латинске реченице. | | | |
| Очекивани исходи | Ученик је у стању да разуме врло једноставну, кратку латинску реченицу. | | | |
| Међупредметне компетенције | Компетенција за целоживотно учење, вештина комуникације, решавање проблема. | | | |
| Облик рада | Фронтални, индивидуални, рад у пару | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Анализирамо сваку реч, подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Анализа вокабулара I лекције**  Пролазимо кроз речи наведене у речнику за I лекцију. Ученици редом наглас читају свако по једну реч, у номинативу, генитиву и са родом именице. Разговарамо о значењу речи, покушавајући да га повежемо са српским, енглеским и другим језицима. Нарочиту пажњу посвећујем речима које ће се чешће јављати и које је потребно упамтити (amica, discipula, fabula, cena, culina, dea, femina, esse, narrare, vocare, parare, laudare, ubi, quis, quid, de, cum, in, apud).  **Активност 3:** **Дијалог на латинском језику**  Ученицима постављам кратка питања на латинском а они одговарају потпомажући се уџбеником и свеском: Ubi feminae sunt? Ubi est Hermiona? Quis cenam parat? Quis Hermionam vocat? Quis fabulam narrat? Ubi feminae cenam exspectant?  Ученици сами бирају или им делим улоге (Хермиона, Помпонија, Теренција, Тулија, бака), а затим једни другима постављају питања и описују своју активност или активност друге особе кратком реченицом: Hermiona sum, cenam (in culina) paro. Avia est, fabulam (feminis de Diana dea) narrat;  **Активност 4:** **Вежбање**  Ученици самостално раде задатке са 18. стране у уџбенику, уз граматичку анализу, а у редовним интервалима добровољци или ученици које прозовем читају решење, које коментаришемо уз анализу. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: завршити задатке са 18. стране уз граматичку анализу. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |