|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 16** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА IV – PUERI CICERONI OCCURRUNT** | | | |
| Наставна јединицa | **Сугласничке основе III деклинације** | | | |
| Тип часа | Обрада | | | |
| Циљ часа | Усвајање правила за промену именица сугласничких основа III деклинације. | | | |
| Очекивани исходи | Ученик препознаје именице сугласничких основа III деклинације и уме да их деклинира. Ученик уме да опише једноставну слику, као и да опише различите радње. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Подела оцењених контролних задатака**  Ученицима делим прегледане и оцењене контролне задатке. Пролазимо кроз питања, објашњавам недоумице. Образлажем начин бодовања и оцењивања. Подстичем ученике који нису добро урадили да раде поново у новом термину. Заказујем час допунске наставе за ученике који желе да попораве оцену. | | | |
| **Главни део** | **Активност 2: О III деклинацији и сугласничким основама**  Говорим ученицима да на данашњем часу учимо именице које се мењају по III деклинацији. Пишем на табли наслов: III деклинација.  Говорим ученицима да ћемо ову деклинацију радити више часова, јер се по њој мењају две врсте именица: именице чија се основа завршава на неки консонант/сугласник и именице чија се основа завршава на –*i*, па их стога називамо и вокалским основама. Наглашавам да се промена те две врсте именица разликује само у једном падежу, генитиву множине.  Затим ученицима говорим да прво радимо именице чија се основа завршава на сугласник и у наслову на табли дописујем: – сугласничке основе.  Кажем да именице треће деклинације препознајемо по завршетку –*is* у генитиву једнине, и то пишем на табли.  Кажем да се по трећој деклинацији мењају именице сва три рода, али да се промена именица средњег рода разликује од промене мушког и женског у падежима за које важи правило средњег рода.  Истичем да је јако важно код именица треће деклинације учити род именице.  На табли пишем неколико примера: *natio*, *tempus*, *Venus*. Питам ученике да ли на основу српског или енглеског језика могу претпоставити шта значе.  Пишем и генитив горе наведених именица, црвеним фломастером заокружујем –*is* и подвлачим основу именице за промену: natio, nation**is**, f; tempus, tempor**is**, n; Venus, Vener**is**, f. Питам да ли сада могу препознати о којим речима се ради.  Питам ученике да ли примећују нешто необично када погледају номинатив и генитив наведених именица.  Указујем на специфичност треће деклинације, да се код већине именица почев од генитива једнине јавља слог више. Наглашавам да се у номинативу не види основа него тек у генитиву.  **Активност 3: Промена именица мушког и женског рода**  На табли пишем поднаслов: Промена именица мушког и женског рода.  Мењам именицу *natio, nationis, f.* кроз све падеже, одвајајући завршетке цртицом.  Пишем именицу *rex, regis, m.* и питам ученике да ли неко жели да изађе на таблу и промени је. Понављам да се именице мушког и женског рода потпуно исто мењају.  **Активност 4:** **Промена именица средњег рода**  На табли пишем поднаслов: Промена именица средњег рода.  На табли пишем правило средњег рода да би га ученици стално имали на уму.  Пишем именицу *tempus, temporis, n.* и питам ученике да ли неко жели да изађе на таблу и промени је коз падеже.  **Активност 5: Формирање исказа са именицама сугласничких основа III деклинације**  На табли пишем неколико именица сугласничких основа III деклинације (virgo, miles, rex, dux, vulnus) и питам ученике да формулишу исказе уз придеве, именице и глаголе које смо учили (pulchra, esse, habēre, bellum gerĕre, in bellum mittĕre, ducĕre). | | | |
| **Завршни део** | **Активност 6: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: у речнику за IV лекцију одабрати по две именице сваког рода и променити кроз све падеже, завршетке одвајајући цртицом. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |