|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 32** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VIII – CICERONIS EPISTULA** | | | |
| Наставна јединицa | **Систематизација градива и закључивање оцена** | | | |
| Тип часа | Комбиновани (систематизација, закључивање оцена) | | | |
| Циљ часа | Повезивање наставних јединица у једну целину. Евалуација знања и степена усвојености градива; самоевалуација. | | | |
| Очекивани исходи | Ученици су у стању да повежу наставне јединице. Ученици су у стању да разумеју захтеве, очекивања и критеријуме, да сагледају своје постигнуће, да увиде шта треба променити у будућности ради постизања бољих постигнућа. | | | |
| Међупредметне компетенције | Компетенција за целоживотно учење, вештина комуникације, решавање проблема | | | |
| Облик рада | Фронтални, индивидуални | | | |
| Наставне методе | Дијалошка, монолошка | | | |
| Наставна средства | Табла | | | |
| Корелацја са другим предметима | Српски језик, страни језик, историја, ликовна култура. | | | |
| **ТОК ЧАСА** | | | | |
| **Уводни део** | **Активност 1: Саопштавање циља часа**  Ученицима говорим да ћемо на последњем часу у полугодишту прво радити систематизацију градива а затим закључивати оцене. Подсећам ученике да је системазиција прилика да поправе оцену и подстичем их да буду активни. Наглашавам да оцена може само да се поправи а не и да се поквари. | | | |
| **Главни део** | **Активност 2: Систематизација градива**  Систематизација градива обавља се на реченицама које су ученици саставили за домаћи задатак (формулисати на латинском три реченице којима се описује нека активност или особа, у различитим враменима).  Ученици се сами јављају или их прозивам. Ученик на табли пише једну реченицу, остали ученици преводе и анализирају (време предиката, функцију речи у реченици). Указујем на евентуалне грешке. Постављам потпитања којима проверам степен усвојености градива.  Постављам неколико питања из области културне историје (изглед римске куће, одевање, најважније римске државне институције, римски богови, гладијаторске борбе, игре у цирку).  Похваљујем ученике који су били активни, дајем оцену ученицима који су се нарочито истакли.  **Активност 3: Упознавање ученика са критеријумима и начином извођења закључне оцене и закључивање оцена**  Ученицима саопштавам критеријуме на основу којих се закључује оцена: постигнућа на писаним и усменим проверама знања, активност на часовима, редовна израда домаћих задатака, залагање ученика, све остале релавантне активности ученика. Говорим да ће сваки ученик предложити своју оцену, а да ћу затим ја дати свој предлог.  Са сваким учеником редом и понаособ разговарам о оцени, ученик предлаже оцену, ја образлажем свој предлог. Одговарам на питања, разговарамо о јаким и слабим странама ученика, тешкоћама са којима се сусретао, специфичностима наставе латинског језика у односу на друге предмете. Оцену пре уписивања у дневник јавно саопштавам ученику. | | | |
| **Завршни део** | **Активност 4: Сопствени циљеви и очекивања ученика**  Подстичем ученике да изнесу своја очекивања и циљеве за наредни период, да реално процене однос између уложеног труда и свог постигнућа, да препознају своје слабе и јаке стране и шта треба да промене ради постизања постигнућа којма теже.  На крају, са ученицима разговарам о плановима за празнике и распуст, поздрављам их, пожелим им срећне новогодишње и божићне празнике и леп распуст. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |