|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 30** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VIII – CICERONIS EPISTULA** | | | |
| Наставна јединицa | **Футур I; превод облачића VIII лекције** | | | |
| Тип часа | Обрада | | | |
| Циљ часа | Усвајање правила промене глагола у футуру I. | | | |
| Очекивани исходи | Ученик је у стању да опише неки предмет, особу или ситуацију било у садашњости, било у прошлости, било у будућности, користећи презент, имперфекат и футур I глагола све четири конјугације. | | | |
| Међупредметне компетенције | Компетенција за целоживотно учење, вештина комуникације, решавање проблема | | | |
| Облик рада | Фронтални, индивидуални, рад у пару | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелација са другим предметима | Српски језик, страни језик, историја | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученик чита реченицу, анализира, преводи. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Футур I**  На табли пишем наслов: Футур I.  Ученике питам које две конјугације се обично „удружују“ у промени. Затим кажем како се у футуру I та подела у промени најочигледније види јер су завршеци за футур I глагола I и II конјугације значајно другачији од завршетака за промену глагола III и IV конјугације.  Излажем, а затим пишем на табли, како се гради футур I.  Позивам добровољца да промени глагол I конјугације у футуру I на табли. Ако се нико не јави, ја мењам први глагол. Затим позивам ученике добровољце на табли мењају по један глагол сваке конјугације. Остали ученици пишу у свескама.  На крају истичем да се глаголи на –io III конјугације у футуру I мењају као да припадају IV конјугацији. Пишем промену глагола *facĕre*.  **Активност 3:** **Описивање илустрације и садржаја VIII лекције**  Кажем ученицима да отворе 62. страну у уџбенику и питам их да опишу илустрацију.  Говорим ученицима о материјалима за писање у антици (таблице, папирус, пергамент), о издавању и продаји књига.  **Активност 4:** **Дијалог на латинском**  На табли пишем речи у вези са темом лекције: epistula, stylus, scribere, opus, mittere, dictare.  Ученици у пару (ликови: Цицерон и Тирон) разговарају на тему илустрације. Ученици се потпомажу уџбеником. Помажем у формулисању реченица ако је потребно. Подстичем ученике да користе сва времена, укључујући и футур I.  Cicero: Tiro, epistulam dictabo, scribe!  Postea epistulam mitte! Atticus, аmicus meus, epistulam exspectat.    Tiro: Domine, scribo omnia. Dicta!  In urbe postea stylum novum emam. | | | |
| **Завршни део** | **Активност 5: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: урадтити III вежбање на 65. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |