|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 74** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XX – IN FORO BRUNDISINO** | | | |
| Наставна јединицa | **Систематизација градива и закључивање оцена** | | | |
| Тип часа | Комбиновани (систематизација, закључивање оцена) | | | |
| Циљ часа | Повезивање наставних јединица у једну целину. Евалуација знања и степена усвојености градива и самоевалуација ученика. | | | |
| Очекивани исходи | Ученици су у стању да повежу наставне јединице. Ученици су у стању да разумеју захтеве, очекивања и критеријуме, сагледају своје постигнуће, (да увиде шта треба променити у будућности ради постизања бољих постугнућа – за ученике који латински уче две године). | | | |
| Међупредметне компетенције | Компетенција за целоживотно учење, вештина комуникације, решавање проблема | | | |
| Облик рада | Фронтални, индивидуални | | | |
| Наставне методе | Дијалошка, монолошка | | | |
| Наставна средства | Уџбеник | | | |
| Корелацја са другим предметима | Српски језик, историја, географија, ликовна култура. | | | |
| **ТОК ЧАСА** | | | | |
| **Уводни део** | **Активност 1: Саопштавање циља часа**  Ученицима говорим да ћемо на последњем часу прво радити систематизацију градива а затим закључивати оцене. Подсећам ученике да је системазиција прилика да поправе оцену и подстичем их да буду активни. Наглашавам да оцена може само да се поправи, а не и да се поквари. | | | |
| **Главни део** | **Активност 2: Систематизација градива**  Систематизација градива обавља се на саставу који су ученици писали претходног часа.  Ученици се сами јављају или их прозивам. Ученик на табли пише једну реченицу, остали ученици преводе и анализирају (време предиката, функцију речи у реченици). Указујем на евентуалне грешке. Постављам потпитања којима проверам степен усвојености градива.  Постављам неколико питања из области културне историје (седам светских чуда античког света, најважније римске државне институције, римски богови, римске провинције на тлу Србије, гладијаторске борбе).  Похваљујем ученике који су били активни, дајем оцену ученицима који су се нарочито истакли.  **Активност 3: Упознавање ученика са критеријумима и начином извођења закључне оцене и закључивање оцена**  Ученицима саопштавам критеријуме на основу којих се закључује оцена: постигнућа на писаним и усменим проверама знања, активност на часовима, редовна израда домаћих задатака, залагање ученика, све остале релавантне активности. Говорим да ће сваки ученик предложити своју оцену, а да ћу затим ја дати свој предлог.  Са сваким учеником редом и понаособ разговарам о оцени, ученик предлаже оцену, ја образлажем свој предлог. Одговарам на питања, разговарамо о јаким и слабим странама ученика, тешкоћама са којима се сусретао, специфичностима наставе латинског језика у односу на друге предмете. Оцену пре уписивања у дневник јавно саопштавам ученику. | | | |
| **Завршни део** | **Активност 4: Сопствени циљеви и очекивања ученика**  Ученике који уче латински и у другом разреду подстичем да да изнесу своја очекивања и циљеве за наредни период, да реално процене однос између уложеног труда и свог постигнућа, да препознају своје слабе и јаке стране и шта треба да промене ради постизања постигнућа којма теже.  Ученицима се захваљујем на сарадњи токо целе школске године и похваљујем их за постигнуте резултате.  Са ученицима разговарам о плановима за летњи распуст, поздрављам их, пожелим им да се лепо проведу и одморе, да путују, да се друже, да преко лета науче неку нову спортску или другу вештину. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |