|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 48** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XII – QUINTUS DE BELLO GALLICO NARRAT** | | | |
| Наставна јединицa | **Превод облачића XII лекције** | | | |
| Тип часа | Комбиновани (обрада, утврђивање) | | | |
| Циљ часа | Упознавање са устројством римске војске. | | | |
| Очекивани исходи | Ученик је у стању да наведе неколико чињеница о устројству римске војске, наградама и достигнућима. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Историја | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи, ученици се сами јављају или их прозивам. Ученик излази на таблу и пише своју реченицу на латинском. Остали ученици преводе.Исправљамо и анализирамо евентуалне грешке. Пишем на табли неколико придева са различитом врстом компарације, ученици говоре компаратив и суперлатив. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Описивање илустрације и садржаја XII лекције**  Ученцима кажем да отворе уџбеник на 93. страни и питам да опишу шта виде на илустрацијама.  Говорим ученицима о устројству римске војске, императору, регрутацији војника, опреми, оружју, војним логорима, ратним справама, тријумфу и тријумфалној поворци, Цезаровом походу у Галију.  Ако постоје услови, ученицима пуштам кратак видео или приказујем слике римског војника, војне формације etc.  **Активност 3:** **Превод облачића**  Преводимо облачиће, ученици се сами јављају или их прозивам. Анализирамо облике компарације.  Објашњавам елатив, суперлатив без поређења. Кажем да се преводи уз прилог врло/веома или нашим придевом са значењем суперлатива: clarissimus orator – веома славни говорник.  **Активност 4: Дијалог на латинском**  Ученици се јављају сами или их прозивам, на латинском постављам питања у вези са садржајем илустрација, ученици одговарају потпомажући се уџбеником или речником: De qua re Quintus duobus amicis narrat? Ubi Quintus cum duobus amicis colloquium habet? Quibuscum Romani bellum gerunt? Quis Quinto auxilium misit? | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: саставити три реченице којима се описује радња у лекцији, уз употребу различитих врста компарације. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |