|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 70** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XIX – REDITUS** | | | |
| Наставна јединицa | **Пасив перфекатске основе; превод облачића XIX лекције** | | | |
| Тип часа | Обрада | | | |
| Циљ часа | Усвајање правила промене глагола у пасиву времена перфекатске основе. Формулисање временских реченица са везницима *priusquam* и *postquam*. | | | |
| Очекивани исходи | Ученик је у стању да гради и да правилно користи сва три перифрастична времена у пасиву (перфекат, плусквамперфекат, футур II). Ученик разуме и уме да састави једноставне временске реченице са везницима *priusquam* и *postquam*, самостално или уз помоћ наставника. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: О пасиву перфекатске основе**  Кажем ученицима да на данашњем часу радимо пасив времена перфекатске основе. Говорим да су облици пасива перфекатске основе, за разлику од пасива презентске основе, сложени глаголски облици. Подсећам ученике да су у латинском језику активни перфекат, плусквамперфекат и футур II, за разлику од српског, проста времена. Напомињем да се лични наставци за пасив које смо раније учили користе само за пасив презентске основе, а да се пасив перфекатске основе гради другачије. | | | |
| **Главни део** | **Активност 2: Пасивни перфекат, плусквамперфекат и футур II**  На табли пишем наслов: Пасивниперфекат, плусквамперфекат и футур II.  Објашњавам да се ова времена у латинском, исто као и у српском, граде од трпног глаголског придева и глагола *esse*. Кажем да се трпни глаголски придев у латинском зове партицип перфекта пасива и да не морамо да учимо како се гради: довољно је да погледамо 4. облик глагола.  Пишем поднаслов: Партицип перфекта пасива  Пишем један глагол у сва четири облика, заокружујем 4. облик, правим облик за сваки род и преводим га. Истичем да се увек преводи нашим глаголом свршеног вида. Указујем да се мења по I и II деклинацији и питам ученике како ће гласити номинатив множине. Облике множине пишем на табли са преводом.  Пишем пример за пасивни перфекат, плусквамперфекат и футур II на српском (похваљен сам, био сам / бејах похваљен, будем био похваљен), трпни глаголски придев обележавам као заједнички облик који се јавља у сва три времена, а заокружујем помоћни глагол и указујем да је само он у различитом времену.  Говорим да је принцип исти и у латинском и да нам је за грађење потребан глагол *esse* у презенту, имперфекту или футуру I.  Затим на табли пишем промену глагола *laudare* кроз сва лица у сва три времена.  **Активност 3:** **Описивање илустрације и садржаја XIX лекције**  Кажем ученицима да отворе уџбеник на 136. страни и питам их да опишу шта виде на илустрацији. Цицерони се налазе у луци Касиопи на Крфу, где се укрцавају на лађе за повратак.  **Активност 4:** **Превод облачића**  Ученици се сами јављају или их прозивам. Преводимо облачиће, уз напомену да латински пасив можемо превести активом након што анализом утврдимо ко врши радњу, а ко трпи.  **Активност 5: Дијалог на латинском (уз употребу везника *priusquam* и *postquam*)**  Говорим реченицу на латинском, а ученике питам да је заврше, потпомажући се уџбеником или речником: Navis Brundisium navigabit, postquam a servis.... (onerata erit); Cicerones non prius Brundisium navigabunt, quam navis ..... (onerata erit); Cicerones tandem in Italiam pervenerunt, postquam diu.... (navigaverant). | | | |
| **Завршни део** | **Активност 6: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити III вежбање на 139. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |