|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 3** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА I - MATRONAE CENAM EXSPECTANT** | | | |
| Наставна јединицa | **Презент I конјугације и глагола глагола *esse*** | | | |
| Тип часа | Обрада | | | |
| Циљ часа | Усвајање облика презента глагола I конјугације и презента глагола *esse*. | | | |
| Очекивани исходи | Ученик правилно гради и користи презент актива глагола I конјугације и глагола *esse*. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка | | | |
| Наставна средства | Табла | | | |
| Корелацја са другим предметима | Српски језик, страни језик. | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа (правила читања и изговора)**  На табли пишем неколико речи: habēre, vincĕre, discipula, amica, natio, rosa, aqua, puellae, poëta. Питам да ли неко жели да чита; ако нема добровољаца, сама читам речи, понављам и објашњавам правила, а затим ученици у хору читају. | | | |
| **Главни део** | **Активност 2: Карактеристике глаголске промене**  Са ученицима разговарам о карактеристикама глаголске промене (време, лице, број, род, стање, начин) на примеру глаголских облика на српском језику (нпр: стигли смо, позвана је, дођи). Пример пишем на табли, а затим и карактеристике глаголске промене, које ученици сами наводе. Ученицима говорим да латински глаголи имају исте карактеристике.  **Активност 3:** **Презент глагола I конјугације**  На примеру промене глагола на српском језику објашњавам основу глагола. На табли пишем промену глагола *имати, ићи, видети.* Питам ученике који део глаголског облика је различит, а који исти за све примере. Црвеним фломастером подвлачим вокал испред наставка: код имати *а,* код ићи *е*, код видети *и*. Затим истичем да је вокал различит, али да су наставци за лица исти.  На табли исписујем инфинитив глагола *amare* и ученицима кажем да на данашњем часу почињемо да учимо промену латинских глагола у презенту. Објашњавам који део глагола је прзентска основа глагола а који наставак за инфинитив. Исписујем личне наставке, истичући сличност са наставцима у српском где год је могуће. Истичем да се *а* из основе, као и у српском, јавља у свим лицима промене глагола.  Затим на табли пишем промену глагола кроз лица. Истичем да у првом лицу долази до стапања вокала *а* и *о* и подвлачим црвеним фломастером. У осталим лицима цртицом одвајам основу од наставка.  На табли пишем још неколико примера глагола исте промене, односно, глагола I конјугације: vocare, portare, laudare, ornare. Значење глагола у разговору са ученицима повезујем са српским, енглеским и другим језицима које ученици уче. Ученици – добровољци пишу промену једног глагола на табли, остали ученици у свескама, а затим усмено мењамо глаголе, прво кроз сва лица, а затим у одређеном лицу: ornamus, amo, portatis, волимо, зовеш, носе.  **Активност 4:** **Презент глагола *esse***  Истичем да је промена глагола *бити* неправилна у свим језицима и да облике учимо напамет јер не можемо претпоставити која основа ће се појавити у ком лицу. Објашњавам да су наставци за неправилне глаголе исти као и за правилне, а да је основа у појединим лицима различита и непредвидљива и да је то њихова неправилност.  Пишем на табли промену глагола *esse*, а ученици се затим у хору преслишавају и труде се да упамте облике.  Затим питам ученике да представе себе или друге (Maria sum, Vladimir est, Maria et Vladimir sumus/sunt). | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: облике *vocamus, sum, portat, ornant, amatis,* *es* кажи на српском; облике *зовеш, је, носите, украшавамо, волите, су, зовем, носи* кажи на латинском. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу ученика награђујем похвалом. | | | | |