|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 25** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VI – IN THEATRO** | | | |
| Наставна јединицa | **Упитна заменица** | | | |
| Тип часа | Комбиновани (обрада, обнављање градива) | | | |
| Циљ часа | Усвајање правила за промену упитне заменице. | | | |
| Очекивани исходи | Ученик самостално формира и одговара на упитне реченице у којима се јављају сви падежи упитне заменице *quis*, *quid* (ко, шта). | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Проверавамо домаћи задатак, ученици се добровољно јављају или их прозивам. Ученик усмено мења синтагму из I вежбања кроз падеже. Ученик чита решење реченице из II вежбања, а затим преводи целу реченицу. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Упитна заменица**  Ученицима кажем да смо раније учили номинатив и акузатив упитне заменице, а да ћемо на овом часу учити преостале падеже. Питам ученике да наведу како гласе облици које смо већ учили.  На табли пишем наслов: Упитна заменица quis - ко? quid - шта?  Објашњавам да ова заменица има један облик за мушки и женски, и други облик за средњи род. Затим, пишем промену кроз падеже и превод сваког облика на српски. Напомињем да неке заменице имају посебну промену која се понекад разликује од промене именица.  За акузатив и аблатив дајем примере са предлозима (apud quem, prope quem, de quo, de qua re, quocum, a quo).  Усмено питам ученике да облике кажу на латинском: кога, чији, коме, о чему, код кога, коме. Ученици одговарају гледајући у написано на табли или у свесци.  **Активност 3:** **Обнављање градива кроз употребу упитне заменице**  Ученицима кажем да отворе уџбеник на 46. страни и питам да опишу радњу и ликове из VI лекције. Кажем да, кад је то могуће, уз глагол *esse* радњу опишу прво у садашњости, а затим у прошлости и будућности.  На табли пишем пример:  Cui difficile est tam diu sedēre? или Quid aviae difficile est?  Aviae difficile est tam diu sedēre.  Aviae difficile erat tam diu sedēre.  Aviae difficile erit tam diu sedēre.  Подстичем ученике и помажем им да формулишу питања користећи разне падеже упитне заменице, а затим та питања пишем на табли:  Cui iucundum est tam dulcia carmina audire?  Quid Tulliae iucundum est?  Cur Marco et Quinto comoedia molesta est?  Cui Pomponia invidet?  De qua re Pomponia saepe cogitat?  Quid puer (cum patre) exspectat?  Quid cantrix in scaena facit?  Quid actor portat?  Cui actor epistulam portat?  Ученици на формулисана питања усмено одговарају. | | | |
| **Завршни део** | **Активност 5: Провера усвојеног градива и домаћи задатак**  Kроз неколико питања проверавам разумевање и степен усвојености градива. Подсећам ученике да следећег часа радимо припрему за контролни задатак и да је потребно да за домаћи обнове граматику: по један глагол сваке конјугације, један глагол на - io III конјугације и помоћни глагол *esse* променити у презенту и императиву; глагол *esse* променити у презенту, имперфекту и футуру; променити кроз падеже синтагму *noster celeber poeta*. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. * У недостатку времена задаци из радне свеске, који су предвиђени за рад на часу, могу се дати за домаћи. | | | | |