|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 34** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА IX – LUCIUS PATREM FUGIT** | | | |
| Наставна јединицa | **Перфекат** | | | |
| Тип часа | Обрада | | | |
| Циљ часа | Усвајање правила промене глагола у пефекту. | | | |
| Очекивани исходи | Ученик уме правилно да гради и користи облике перфекта глагола, као и да опише своја и туђа осећања, те неки предмет, појаву или догађај било у садашњости, било у прошлости, било у будућности. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални, рад у пару | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученик чита задатак и решење. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Перфекат**  Ученицима кажем да ћемо на данашњем часу учити ново време и на табли пишем наслов: Перфекат.  Истичем да, за разлику од импефекта, латински перфекат означава свршену радњу и да га стога увек преводимо нашим перфектом глагола свршеног вида: дошао сам, а не долазио сам; узео сам, а не узимао сам.  Говорим о прошлим временима у српском језику (имперфекту, аористу и перфекту) и њиховој употреби у савременом језику. Питам ученике којим бисмо временом још могли превести перфекат.  Пишем један глагол на табли у сва четири облика и питам ученике да ли могу да се сете/претпоставе који облик глагола нам је потребан за грађење перфекта:  audio, audire, audiv**i**, auditum  У трећем облику глагола црвеним фломастером заокружујем наставак – i и подвлачим перфекатску основу. Истичем да се код свих глагола, па и код неправилних, перфекатска основа одређује на исти начин и да стога није потребно да мењамо по пример глагола сваке конјугације.  Глагол *audire* мењам кроз сва лица, наставке одвајам цртицом и подвлачим црвеним фломастером. Наглашавам да се преводи свршеним видом глагола (чуо сам).  На табли пишем глагол sum, esse, fui и позивам добровољца да га у перфекту промени на табли.  Затим на табли пишем још неколико глагола у сва четири облика, добровољци излазе на таблу и мењају глаголе, остали ученици раде у свескама. Обилазим ученике и указујем на евентуалне грешке.  Гпвприм ученицима да отворе уџбеник на 73. страни. Радимо први пример у II вежбању (промена глагола *venire* кроз сва времена).  **Активност 3:** **Дијалог на латинском**  На табли пишем прилоге за време: heri, hodie, cras.  Кажем ученицима да саставе по једну реченицу у перфекту, презенту и футуру I, којима описују неку своју активност. На табли пишем речи на латинском које не знају или их нисмо учили, а потребне су им за формулисање реченице.  Затим ученици у пару један другог питају: Quid heri fecisti? / Quid hodie facis? / Quid cras facies? Ученик одговара реченицом у истом времену у којем је и постављено питање. | | | |
| **Завршни део** | **Активност 4: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем: домаћи задатак: завршити II вежбање на 73. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |