|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 29** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VII – MARCUS MULTA QUAEREBAT** | | | |
| Наставна јединицa | **Именице IV деклинације; превод везаног текста VII лекције** | | | |
| Тип часа | Комбиновани (обрада, утврђивање) | | | |
| Циљ часа | Усвајање правила промене именица IV деклинације. | | | |
| Очекивани исходи | Ученик препознаје именице IV деклинације и уме да их деклинира. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученик чита реченицу, анализира, преводи. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Промена именица IV деклинације**  Говорим ученицима да ћемо на данашњем часу радити именице нове, IV деклинације.  На табли пишем наслов: Именице IV деклинације  Говорим ученицима да се ова деклинација зове још и *u* деклинација, јер им се основа завршава на *u*, па се *u* види у готово свим падежима.  Истичем да су готово све именице ове деклинације мушког рода, са понеким изузетком именица женског и средњег рода.  Пишем на табли најзначајније и најфреквентиније именице четврте деклинације: senatus, exercitus, magistratus, impetus, manus и domus, уз напомену да су само manus и domus женског рода.  Мењам именицу *magistratus*, завршетке одвајајући цртицом.  Мењам и именицу *domus*. Њен стари локатив објаснићу у оквиру XIII лекције.  Добровољац мења именицу *impetus* на табли, остали ученици у свескама.  **Активност 3: Превод текста**  Дајем ученицима десетак минута за превод везаног текста на 54. страни.  Затим добровољац или ученик кога прозовем чита реченицу и преводи је.  **Активност 4:** **Дијалог на латинском**  Ученицима постављам питања на латинском, ученици се сами јављају или их прозивам, одговарају потпомажући се уџбеником и свеском: Ubi Cicerones erant? Quid faciebant? De qua re Marcus patrem interrogabat? Cur pater iratus est? | | | |
| **Завршни део** | **Активност 5: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: превести везани текст на 55. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |