|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 17** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА IV – PUERI CICERONI OCCURRUNT** | | | |
| Наставна јединицa | **Имперфекат глагола *esse*; превод облачића IV лекције** | | | |
| Тип часа | Обрада | | | |
| Циљ часа | Усвајање правила промене глагола *esse* у имперфекту. Упознавање се најважнијим римским државним институцијама. | | | |
| Очекивани исходи | Ученик уме да користи глагол *esse* у имперфекту. Ученик је у стању да наведе неколико чињеница о римским државним институцијама, повезујући их са својим знањима о државним инстутуцијама у модерним државама и уочавајући одређене сличности и разлике. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални, рад у пару | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Историја, страни језик, српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. На табли ученици пишу промену именица. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Имперфекат глагола *esse***  Напомињем да је помоћни глагол неправилан и да његову промену стога учимо посебно.  На табли пишем промену глагола.  Објашњавам да његов имперфекат можемо преводити нашим перфектом, с обзиром да се у савременом српком језику имперфекат слабо користи.  **Активност 3:** **Описивање илустрације и садржаја IV лекције**  Ученицима кажем да отворе уџбеник на 34. страни и питам да опишу шта је приказано.  Говорим ученицима о најважнијим римским државним институцијама и магистратима (сенат, сенатор, конзул, претор, ликтор, трибун, цензор, свештеник, cursus honorum). Истичем како смо називе институција и државних функција преузели у оригиналу и да их не преводимо.  **Активност 4:** **Превод облачића**  Ученици се сами јављају или их прозивам. Преводимо облачиће уз анализу, нарочиту пажњу обраћајући на именице III деклинације и имперфекат глагола esse.  **Активност 5: Дијалог на латинском**  Ученицима додељујем улоге или их бирају сами (Цицерон, Марко, Квинт, претор, разбојник, ликтор, свештеник, сенатор). Ученици постављају питања једни другима и одговарају описујући своју или активност другог: Lictores, quid agitis? - Furem in carcerem ducimus; Qualis erat oratio consulis? – Erat praeclara sed nimis longa; Quinte, cur laetus es / Cur Quintus laetus est? – Quia Romam relinquo/relinqunt.  Ученици се сами јављају или их прозивам, одговарају потпомажући се уџбеником и речником. | | | |
| **Завршни део** | **Активност 6: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: формулисати три реченице којима се описује илустрација у IV лекцији. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |