|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 54** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XV – IN ARCE ATHENARUM** | | | |
| Наставна јединицa | **Футур II; превод облачића XV лекције** | | | |
| Тип часа | Обрада | | | |
| Циљ часа | Усвајање правила промене глагола у футуру II. | | | |
| Очекивани исходи | Ученик је у стању да гради и да правилно користи футур II актива глагола све четири конјугације. Ученик разуме и уме да састави једноставне временске реченице са везником *priusquam*, самостално или уз помоћ наставника. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи, ученици се сами јављају или их прозивам. Ученик излази на таблу и пише своју реченицу на латинском. Остали ученици преводе. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Футур II**  Говорим ученицима да ћемо на данашњем часу учити ново глаголско време и на табли пишем наслов: Футур II.  Питам ученике да на српском наведу пример глагола у футуру II и да кажу како се користи.  Кажем да се код свих глагола, укључујући и неправилне, исто гради, од перфекатске основе и завршетака за футур II. Пишем на табли промену глагола *audire* и превод у првом лицу једнине. Завршетке одвајам цртицом и пишем црвеним фломастером.  Затим на табли пишем промену глагола *esse* са преводом првог лица.  Добровољац на табли пише промену још једног глагола. Остали ученици пишу у свескама.  На табли пишем везник *priusquam* и објашњавам га кроз примере:  Non veniam, priusquam omnia confecerо.  Напомињем да футур II углавном стоји уз футур I.  **Активност 3:** **Описивање илустрације и садржаја XV лекције**  Кажем ученицима да отворе уџбеник на 114. страни и питам да опишу шта виде на илустрацији. Подсећамо се садржаја претходних лекција: Цицерони плове у Киликију преко Грчке, односно, у претходној лекцији застали су на Крфу, а сада, у овој лекцији, стижу у Атину.  **Активност 4: Превод облачића у XV лекцији**  Ученици се сами јављају или их прозивам. Наглас читамо облачиће, преводимо их и анализирамо.  **Активност 5: Дијалог на латинском**  Ученици бирају или им делим улоге (дечаци Марко и Квинт, учитељ Дионисије, Цицерон). Постављам питања, ученици одговарају потпомажући се уџбеником или речником: Cicero, quando Athenas visitavisti? – Cum iuvenis eram, Athenas visitavi; Marce, quae pars templi pulcherrima tibi est? – Sine dubio signa sunt pulcherrima pars huius templi; Quinte, quid postea facietis? – Cum omnia templa viderimus, pinacothecam visemus; Magister, de quo templo pueris narras? – De templo Erechteo. | | | |
| **Завршни део** | **Активност 6: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: променити један глагол кроз сва времена. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |