|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 13** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА III – IN FORO** | | | |
| Наставна јединицa | **Превод III лекције** | | | |
| Тип часа | Утврђивање | | | |
| Циљ часа | Формирање исказа који изражавају просторне односе и припадност. Упознавање са изгледом и историјатом Римског форума. | | | |
| Очекивани исходи | Ученик уме да искаже једноставне просторне односе. Ученик је у стању да изрази припадност, користећи присвојну заменицу. Ученик је у стању да наведе неколико информација о Римском форуму, његовом историјату и данашњим остацима. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Ликовна култура, историја, страни језик, српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. На табли ученик пише своју реченицу а остали ученици преводе. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Описивање илустрације и садржаја III лекције**  Кажем ученицима да отворе уџбеник на 26. страни и питам да опишу шта виде на илустрацији.  Говорим ученицима о Римском форуму и најважнијим грађевинама на њему (храмови, базилике, ростра). Ако има услова, пуштам катак видео о данашњем изгледу форума.  Анализирамо латинске речи за ликове који се јављају на илустрацији а које су углавном већ познате ученицима са ранијих часова (discipulus, discipula, puer, puella, magister, tribunus, servus, nuntius, populus, matrona, candidatus, Marcus, Quintus, Iulia), затим остале именице (liber, epistula, ludus, bellum, responsum, patria, basilica, vinum, Roma, Gallia, Galli), придеве и присвојне заменице (formosus, piger, magnus, ridiculus, noster, tuus). Значење речи повезујемо са страним језицима, одређујемо деклинацију. Глаголима ћемо се бавити приликом превода.  **Активност 3:** **Превод облачића** **III лекције**  Ученици се добровољно јављају или их прозивам. Ученик чита реченицу. Нове глаголе пишем на табли у сва четири облика и њихово значење повезујем са страним језицима (venire, praebere, debere, stare, clamare, gerere, defendere, intellegere, discere, dicere).  Приликом превода, ученик одређује врсту речи, у ком је облику, затим преводи.  **Активност 4:** **Дијалог на латинском**  Ученици добијају или бирају улоге (Марко, Квинт, Јулија, учитељ, роб, гласник, трибун, кандидат, госпођа).  Постављам питања, а ученици описују своју или активност друге особе: Marce, quid dicis? Quid Marcus dicit? - Iulia, quid amico praebes? Quid Iulia amico praebet? - Ubi magister stat? - Quid nuntius facit? - Unde pueri et puellae veniunt? - Cur magister clamat? – Ubi Marcus et Quintus stant? – Ubi tribunus et nuntius stant? – Ubi puellae ambulant?  Ученици се сами јављају или их прозивам, одговарају потпомажући се уџбеником или речником. | | | |
| **Завршни део** | **Активност 5: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: превести текст на 27. страни. Подсећам ученике да следећег часа радимо припрему за први контролни задатак. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |