|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 39** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА X - LUDUS** | | | |
| Наставна јединицa | **Односно - упитна заменица** | | | |
| Тип часа | Комбиновани (обрада, утврђивање) | | | |
| Циљ часа | Усвајање правила промене односно - упитне заменице *qui*, *quae*, *quod* | | | |
| Очекивани исходи | Ученик је у стању да правилно користи односно-упитну заменицу *qui*, *quae*, *quod*. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Питам ученике како се мењају показне заменице. Ученици се добровољно јављају или их прозивам. Ученике питам да кажу синтагму на латинском (*овај учитељ*). Затим питам да исту синтагму на латинском кажу у множини, прво у номинативу, затим у другим падежима. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Односно - упитна заменица**  Кажем ученицима да ћемо на данашњем часу учити односно - упитну заменицу и на табли пишем наслов: Односно – упитна заменица *qui, quae, quod* – који, а, е.  Кажем како се ова заменица мења исто као показне, али да неке падеже има по III деклинацији: acc. sg. мушког рода ( - em ), dat./abl.pl. сва три рода ( – ibus).  На табли мењам заменицу кроз све падеже сва три рода. Код генитива, датива и акузатива једнине упућујем их на облике заменице *quis*, *quid*. Изводим паралелу са српским језиком и заменицама *ко* и *који*. За номинатив множине средњег рода подсећам на правило (nom. pl. средњег рода = nom. sg. женског рода).  Објашњавам разлику у упореби заменице као односне и као упитне на примеру на српском: Учитељ хвали дечаке који уче. / Који дечаци уче?  Затим исте примере на српском пишем на латинском, црвеним фломастером обележавајући односну заменицу и повезујући је стрелицом са именицом на коју се односи и са предикатом од којег зависи.  На крају указујем на значај и честу употребу односне заменице и наглашавам да је веома битно знати је.  На табли пишем неколико синтагми на латинском и питам ученике да их кажу на српском, и обрнуто (quem puerum, cui puellae, quibus amicis, quibuscum amicis, коју ученицу, о којем дечаку).  **Активност 3:** **Превод облачића са односно – упитном заменицом**  Ученици се добровољно јављају или их прозивам. Преводимо облачиће, уз анализу показних заменица и односне заменице.  **Активност 4:** **Дијалог на латинском**  Питам ученицике да пронађу ликове на илустрацији: дечака који не иде у школу, дечака „штребера“, дечаке којима је досадно, дечака који воли псе, дечака који не воли грчки. Затим питам да опишу ликове (нпр. Опиши дечака који не иде у школу – Iste puer habet magistrum, qui domi eum docet). | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити II вежбање на 79. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |