|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 51** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XIII – CICERONES IN GRAECIAM NAVIGANT** | | | |
| Наставна јединицa | **Превод XIII лекцијe; употреба падежа при означавању места** | | | |
| Тип часа | Комбиновани (обрада, утврђивање) | | | |
| Циљ часа | Упознавање са путевима, превозним средствима и путовањима у римско доба. | | | |
| Очекивани исходи | Ученик је у стању да наведе неколико чињеница о путевима, превозним средствима и путовању у римско доба, уочавајући извесне сличности и разлике са путовањем у савремено доба. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Историја | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи, ученици се сами јављају или их прозивам. Ученик чита реченицу и решење.Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Употреба падежа при означавању места**  Ученицима кажем да ћемо на данашњем часу учити о падежима којима се исказује циљ, место и исходиште радње. Питам ученике да наведу примере на српском (*долазим у школу, у школи сам, долазим из школе*)*.* На табли пишем наслов: Употреба падежа при означавању места.  На табли пишем реченице: *Amicus in urbem Romam venit* и *Amicus Romam venit*. Питам ученике да преведу реченице, затим да их упореде на латинском и да кажу да ли примећују неку разлику. Објашњавам акузатив циља без предлога уз имена градова и мањих острва.  Затим пишем примере: *Amicus ex urbe Romā venit* и *Amicus Romā venit.* Објашњавам да се код исказивања исходишта радње, односно, за питање *одакле,* користи аблатив, који зовемо аблатив одвајања. Објашњавам аблатив одвајања без предлога уз имена градова и мањих острва.  На табли пишем примере: *Amicus in urbe Roma vivit* и *Amicus Romae vivit*. Објашњавам стари локатив код имена градова и мањих острва I и II деклинације, затим и аблатив места код именица pl. tantum I и II деклинације (*Athenis vivit*).  **Активност 3:** **Упознавање са начином путовања у старом Риму**  Ученицима говорим о изградњи путева, путовањима копном и морем у римско доба, опасностима које су вребале на путовањима (разбојници, временске непогоде), лукама, бродовима.  **Активност 3: Превод облачића у XIII лекцији**  Ученици се сами јављају или их прозивам. Ученици преводе облачиће. Анализирамо најбитније елементе.  **Активност 4:** **Дијалог на латинском**  Ученици се сами јављају или их прозивам, постављам питања а они одговарају на латинском потпомажући се уџбеником или речником: Quo Cicerones navigant? Quaе animalia e mari exsiliunt? Quid nauta in malo vidit? Placetne remegibus navigatio? Quando Cicerones in insulam Corcyram venient? | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити II и III вежбање на 105. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |