|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 46** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XII – QUINTUS DE BELLO GALLICO NARRAT** | | | |
| Наставна јединицa | **Правилна компарација придева** | | | |
| Тип часа | Обрада | | | |
| Циљ часа | Усвајање правила за грађење компаратива и суперлатива правилне компарације. | | | |
| Очекивани исходи | Ученик уме да правилно гради поређење и да користи правилну компарацију. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Страни језик, српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се сами јављају или их прозивам. Ученик излази на таблу и пише свој рецепт или опис јела на латинском. Остали ученици препознају о којем јелу је реч.Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: О компарацији придева**  Кажем ученицима дана данашњем часу радимо компарацију придева. Питам који степени поређења и које врсте компарације постоје. Затим пишем степене поређења и врсте компарације са примерима у српском језику.Кажем да у латинском постоје исте врсте компарације као у српском језику.  **Активност 3:** **Компаратив**  На табли пишем наслов: Компаратив.  Кажем да се наставци за компаратив додају на придевску основу, затим на табли пишем правило за одређивање придевске основе (*clarus, clar****i;*** *celeber, clelebr****is****; felix, felic****is*)**.  Потом на табли пишем наставке за номинатив компаратива за сва три рода.  Говорим да се компаратив мења по III деклинацији сугласничких основа.  Пишем номинатив и генитив компаратива од горе наведених придева:  nom. clarior, clarius celebrior, celebrius felicior, felicius  gen. clarior**is**  celebrior**is**  felicior**is**  Основу подвлачим, завршетак за генитив заокружујем и одвајам црвеним фломастером.  Истичем да се компаратив сваког придева мења по трећој деклинацији, без обзира по којој деклинацији се придев мења у позитиву.  Ученицима говорим да отворе уџбеник на 97. страни и да погледају табелу са променом компаратива кроз све падеже.  На табли пишем неколико придева (fortis, longus, piger) и ученике питам да кажу компаратив сва три рода у номинативу и генитиву.  На табли пишем пример *Marcus pigrior quam frater est*, говорим ученицима шта значи *quam* и питам их да преведу. Изводимо закључак да уз компаратив стоји предлог *quam* и именица у номинативу (као у српском *него*).  Говорим ученицима да постоји још један начин за изражавање поређења и на табли пишем пример *Marcus pigrior fratre est*, подвлачим *fratre* и објашњавам да поређење у латинском исто као у српском може да се изрази још на један начин, уз аблатив без предлога (као у српском уз *од*).  **Активност 4:** **Суперлатив**  На табли пишем наслов: Суперлатив.  Говорим да већина придева суперлатив гради додавањем завршетака *– issimus, - issima, - issimum* на основу придева и да се суперлатив мења по I и II деклинацији.  На табли пишем правило за грађење и примере: *clarissimus, a, um; fortissimus, a, um.*  На табли пишем неколико придева и питам ученике да кажу номинатив суперлатива сва три рода (altus, tristis, brevis, celeber, facillis).  Пишем пример *Caesar clarissimus omnium imperatorum est* и подвлачим *omnium imperatorum*. Објашњавам да суперлатив стоји уз генитив множине, али за разлику од српског без предлога. | | | |
| **Завршни део** | **Активност 5: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: написати две реченице, једну са компаративом другу са суперлативом, којима се описује нека особа, предмет или појам. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |