|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 50** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XIII – CICERONES IN GRAECIAM NAVIGANT** | | | |
| Наставна јединицa | **Заменица *idem*, *eadem*, *idem* и глагол *posse*** | | | |
| Тип часа | Обрада | | | |
| Циљ часа | Усвајање правила промене показне заменице *idem*, *eadem*, *idem*. Усвајање правила промене глагола *posse*. | | | |
| Очекивани исходи | Ученик је у стању да правилно користи показну заменицу *idem*, *eadem*, *idem*. Ученик је усвојио облике презента глагола *posse* и уме да га користи у реченици. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива (*is*, *ea*, *id* и *sum*, *esse*, *fui*)**  Добровољац или ученик којег прозовем излази на таблу и мења заменицу *is*, *ea*, *id* кроз падеже. Ученици излазе на таблу и пишу глагол sum, esse, fui у свим временима која смо радили. | | | |
| **Главни део** | **Активност 2: Показна заменица *idem*, *eadem*, *idem***  Говорим да ћемо на данашњем часу радити још једну показну заменицу и на табли пишем наслов: Показна заменица *idem, eadem, idem* – исти, иста, исто.  Наглашавам да нећемо учити нове облике јер се та заменица заправо састоји од променљивог дела, облика заменице *is*, *ea*, *id*, и непроменљивог дела, завршетка - *dem*.  На табли пишем промену заменице.  За акузатив прво пишем облик *eumdem / eamdem* и питам ученике да ли могу да претпоставе који глас ће стајати уместо *m*, а затим обликe *eundem* /*eandem* пишем на табли, црвеним фломастером обележавајући *n*.  Исти поступак понављам и за генитив множине.  Након промене заменице, пишем пример *Eundem librum ac tu lego* и са ученицима преводим.  На табли пишем синтагме са заменицом и питам ученике да кажу на латинском (исти човек, исти људи, иста жена, исте жене, исти храм, исти храмови).  **Активност 3: Глагол *possum,* *posse*, *potui***  Ученике питам да кажу шта су сложенице глагола и да наведу пример на српском.  Кажем да ћемо учити сложеницу глагола *sum, esse, fui* и на табли пишем наслов: Глагол *possum, posse, potui* – моћи.  Говорим да сада учимо само презент глагола и облике пишем на табли.  На крају наглашавам да је глагол *моћи*, као и у српском или енглеском језику, модалан и да увек стоји уз допуну, која је у латинском у облику инфинитива: *могу да дођем/доћи – possum venire*; *можеш ли да дођеш/доћи – potesne venire*?  На табли пишем примере: Tibi librum portare possumus; Nobiscum iter facere non possunt; Potesne adiuvare? Ученици се сами јављају или их прозивам и реченице говоре на српском језику.  **Активност 4:** **Описивање илустрације и садржаја XIII лекције**  Ученцима кажем да отворе уџбеник на 102. страни и питам да опишу шта виде на илустрацији. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити 2, 3 и 4. реченицу из I вежбања на 105. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |