|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 41** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА X – LUDUS** | | | |
| Наставна јединицa | **Припрема за први писмени задатак** | | | |
| Тип часа | Систематизација | | | |
| Циљ часа | Повезивање наставних јединица у једну целину. | | | |
| Очекивани исходи | Ученик је у стању да уради вежбања са припреме за писмени задатак; ученик је усвојио градиво. | | | |
| Међупредметне компетенције | Вештина комуникације, решавање проблема | | | |
| Облик рада | Индивидуални | | | |
| Наставне методе | Писани радови | | | |
| Наставна средства | Примерак припреме за писмени задатак | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученик чита реченицу, анализира, преводи. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Обнављање морфологије**  Разговарам са ученицима о граматици која ће бити заступљена на писменом задатку.  Наглашавам да ће вокабулар већином бити из IX и X лекције.  Затим, ако је потребно, прегледно на табли пишем промену једног глагола кроз сва времена. Пре него што напишем сваки облик, ученике питам како облик гласи. Ученици говоре, ја пишем. Ученици пишу у свескама.  Мењам, ако је потребно, по једну именицу сваке врсте, ученици говоре, ја пишем: *matrona, populus, bellum, rex, nomen, civis, mare, magistratus, res*.  Пишем по један пример придева сваке врсте само у номинативу сва три рода: *bonus, piger, celeber, tristis, felix*. Одређујемо њихову деклинацију.  Пишем све заменице у номинативу сва три рода.  **Активност 3: Израда припреме за писмени задатак**  Делим ученицима припрему у штампаном облику. Наглашавам да се на писменом задатку ради превод реченица уз употребу речника. Ученици који немају латинско - српски речник, могу користити речник из уџбеника, тако што ће га фотокопирати. Истичем да ће на писменом задатаку радити превод три реченице са латинског на српски и две реченице са српског на латински језик.  Садржај припреме за писмени задатак:  **Припрема за први писмени задатак - превод реченица уз употребу речника**  Граматика: све деклинације именица и придева; презент, имперфекат, футур I, императив, перфекат; све заменице.  Преведи реченице уз употребу речника:   1. Dum Pompeiis manemus, praeclaras thermas visitavimus. 2. Romani magnas thermas et multa templa aedificaverunt. 3. Placentne tibi crustula quae ego paravi? 4. Magistri illos discipulos, qui non discunt, monebunt. 5. Has discipulas laudabo, illas puniam. 6. Ei non credo, puer improbus est. 7. Mecum veni, thermas visitabimus! 8. Ученици који слушају учитеља све знају. 9. Даћу вам књиге које сам прочитала. 10. Рецитоваћу јој стихове које сам научио.   Подстичем ученике да питају шта им није јасно, дајем објашњења ако је потребно. Док раде, обилазим их, указујем на евентуалне грешке и одговарам на питања ученика.  **Активност 4:** **Читање решења**  Последњих десетак минута часа читамо наглас решења, уз објашњења и анализу.Ученици се добровољно јављају или их прозивам.  Припрему за писмени и решења ученицима шаљем и у електронској форми. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: спремати се за писмени задатак према материјалу са припреме са данашњег часа. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |