|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 22** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА VI – IN THEATRO** | | | |
| Наставна јединицa | **Придеви III деклинације** | | | |
| Тип часа | Обрада | | | |
| Циљ часа | Усвајање правила промене придева III деклинације. | | | |
| Очекивани исходи | Ученик је у стању да опише своје и туђе особине, као и да изрази своја и туђа осећања. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученици читају по једну реченицу из последњег пасуса V лекције и преводе је. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Придеви III деклинације**  Говорим ученицима да ћемо на данашњем часу радити нову групу придева, придева који се мењају по III деклинацији. На табли пишем наслов: Придеви III деклинације.  Кажем да ћемо доста писати, али наглашавам да нећемо учити нове завршетке јер се придеви мењају потпуно исто као именице III деклинације и то као *i* основе типа *mare*.  На табли пишем карактеристике промене:  abl. sg. сва три рода –*i*  gen.pl. сва три рода –*ium*  nom./acc./voc. pl. средњег рода –*ia*  nom./acc./voc. pl. мушког и женског рода –*es*  Наглашавам да постоје три врсте придева треће деклинације.  **Активност 3:** **Придеви са два завршетка**  Прво наводим пример придева са два завршетка и кажем како је то најбројнија група придева ове деклинације.  На табли пишем поднаслов: Придеви са два завршетка.  На табли пишем пример *tristis, triste*. Питам ученике да ли могу да претпоставе који облик служи за који род. Помажем им тако што питам да ли их ови облици подсећају на неке именице које смо радили и те именице пишем на табли у номинативу и генитиву (*civis*, *civis*, *m./*f.; *mare*, *maris*, *n*.).  Питам ученике да ли могу да претпоставе како ће гласити генитив придева. Подсећам да је у питању трећа деклинација и упућујем на именице *civis* и *mare* које су написане на табли.  Пишем примере неких придева ове врсте који се јављају у VI лекцији: brevis, dulcis, gravis, iuvenis. Разговарамо о значењу речи, повезујући га са страним језицима који су ученицима познати.  Указујем да се у синтагми именица и придев не морају мењати по истој деклинацији, али да се слажу у роду, броју и падежу, а да свака реч следи правила промене деклинације којој припада.  **Активност 4: Придеви са три завршетка**  На табли пишем поднаслов: Придеви са три завршетка.  Кажем ученицима да се ови придеви од претходне врсте разликују само по томе што постоји посебан облик за мушки и женски род у номинативу једнине, а да је остатак промене исти. Истичем да има мало примера придева ове врсте.  На табли пишем придев *celeber*, *celebris*, *celebre*. Подстичем ученике да уоче нов завршетак у односу на претходну врсту, затим подвлачим завршетак - er за мушки род. Питам ученике да ли их подсећа на неке придеве које смо раније радили.  Питам ученике да ли могу да претпоставе како ће гласити генитив придева сва три рода. Упућујем их на генитив придева претходне врсте.  Ако има времена, наводим и придев *acer*, *acris*, *acre* и говорим о *непостајном е*, повезујући ову врсту придева са придевима типа *piger* I и II деклинације.  **Активност 5: Придеви са једним завршетком**  На табли пишем поднаслов: Придеви са једним завршетком.  Говорим да ових придева има мало и да имају исти облик за сва три рода у номинативу.  На табли пишем придев *sapiens*. Питам ученике да ли могу да претпоставе шта значи. Затим на табли пишем придев *felix*.  Наглашавам да се ова врста придева у номинативу завршава или на - ns или на -x. Питам ученике да ли могу да претпоставе како ће гласити генитив сва три рода.  На табли пишем придеве у номинативу и генитиву: sapie**ns**, sapient**is** feli**x,** felic**is**. Основу подвлачим, завршетак за номинатив и генитив заокружујем црвеним фломастером. | | | |
| **Завршни део** | **Активност 6: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: променити кроз падеже две синтагме (једну са именицом женског или мушког, другу са именицом средњег рода), са различитом врстом придева треће деклинације; формулисати три кратке реченице којима описујемо себе, другу особу, неку животињу или предмет користећи придеве III деклинације. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |