|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 71** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XIX – REDITUS** | | | |
| Наставна јединицa | **Превод везаног текста XIX лекције** | | | |
| Тип часа | Комбиновани (обрада, утврђивање) | | | |
| Циљ часа | Упознавање са римским провинцијама и са античким локалитетима на нашем тлу. | | | |
| Очекивани исходи | Ученик је у стању да наведе неколико чињеница о римским провинцијама и античким локалитетима на нашем тлу, уочавајући распрострањеност и разноврсност римског наслеђа у Србији. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Историја, српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Ученици се сами јављају или их прозивам, читамо домаћи задатак. Ученик чита реченицу из вежбања а потом решење. Анализирамо и исправљамо евентуалне грешке.Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима | | | |
| **Главни део** | **Активност 2: Упознавање са римским провинцијама и са античким локалитетима на нашем тлу**  Говорим ученицима о територији коју је римска држава заузимала у II веку н. е. и питам их да именују римске провинције за које су чули. Ако има услова, ученицима пројектујем мапу римске државе, ако не, користимо мапе из уџбеника. Говoрим како су прве римске провинције биле Сицилија, затим Корзика, Сардинија и Хиспанија etc. Именујемо римске провинције на територији Балканског полуострва и провинције на територији данашње Србије. Затим говорим о Сирмијуму, Сингидунуму, Виминацијуму, Наисусу, Ромулијани и Царичином граду.  **Активност 3: Превод XIX лекције**  Ученици се сами јављају или их прозивам. Читамо наглас једну по једну реченицу и преводимо. Анализирамо облике пасива и преводимо их активом када је то потребно.  Код *mense Novembri, Kalendis Octobribus* објашњавам аблатив времена, код *viginti dies* акузатив времена.  **Активност 4: Дијалог на латинском:**  Ученицима постављам питања а они одговарају на латинском, потпомажући се уџбеником или речником: Quando Cicerones in Italiam reverterunt? – Mense Novembri; Cur Cicerones tam diu navigabant? – Quia Ephesi naves Rhodiorum viginti dies exspectabant, deinde ventis retardati sunt; Ubi aliquot dies manebant? – Patris, Alyziae, Leucade et Actii; Ubi pulcherrima signa a Cicerone empta sunt? – Rhodi; Quando Cassiopa Brundisium navigabunt? – Postquam omnia onera in navem imposita erunt. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити I вежбање на 139. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |