|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 7** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА II - AD TABERNAS** | | | |
| Наставна јединицa | **Презент глагола све четири конјугације; придеви женског рода.** | | | |
| Тип часа | Обрада | | | |
| Циљ часа | Усвајање промене глагола све четири конјугације у презенту и промене придева женског рода. | | | |
| Очекивани исходи | Ученик уме да користи негацију. Ученик уме да разликује глаголе све четири конјугације, те да препозна њихову презентску основу. Ученик препознаје придеве женског рода. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка | | | |
| Наставна средства | Уџбеник | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи, ученици се добровољно јављају или их прозивам. Анализирамо сваку реч, подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима.  Мењамо глагол *amare* кроз сва лица, подсећамо се шта је презентска основа глагола и како је одређујемо. Промену глагола пишем на табли, цртицом одвајајући основу од наставка. | | | |
| **Главни део** | **Активност 2: Навођење латинских глагола (како се уче и како их налазимо у речнику) и одређивање презентске основе код глагола I, II и III конјугације**  Подсећамо се промене глагола у српском језику (ид**е**м, вид**и**м, им**а**м) и анализирамо вокал испред наставка. Указујем на чињеницу да су наставци код свих глагола исти, а да је вокал различит, али да се доследно јавља кроз целу промену.  Кажем ученицима да је исти случај код глагола у латинском језику. Објашњавам појам конјугације.  Пишем на табли наслов: Како се уче латински глаголи.  Објашњавам како се уче латински глаголи и зашто. Опет дајем пример из српског језика: да ли је могуће да странца који учи српски језик претпостави промену глагола *доћи* у презенту само на основу инфинитива? Наглашавам да је потребно знати онај облик глагола у коме се види основа потребна за грађење одређеног времена, односно, истичем да није довољно знати само инфинитив глагола.  Кажем да исто тако у латинском не можемо увек предвидети облик глагола у пефекатској основи. Пишем на табли глаголе: *amo, amare, amavi, amatum* и *pello*, *pellĕre, pepuli, pulsum*. Обележавам презентску и перфекатску основу, указујем на понекад велику разлику између њих и истичем да је зато битно да глаголе учимо напамет у сва четири облика. Кажем да су облици глагола I и IV конјугације углавном предвидљиви, а облици глагола II и III конјугације нису.  **Активност 3:** **Промена** **глагола I, II и III конјугације у презенту**  Пишем на табли наслов: Одређивање конјугације и презентске основе глагола.  Пишем на табли по један пример сваке конјугације у сва четири облика (amāre, vidēre, legĕre, audīre).  Цртицом одвајам основу од наставка за инфинитив, црвеним фломастером обележавам вокал, нарочито означавам глаголе III конјугације уз напомену да се основа завршава на консонант. Истичем разлику у нагласку код глагола III и IV конјугације.  Затим редом мењам глаголе кроз сва лица, наставак одвајајући цртицом. Тематски вокал у III и IV конјугацији нарочито обележавам и истичем, објашњавам чему служи.  Исписујем још по један пример глагола сваке конјугације, добровољци или ученици које прозовем промену пишу на табли.  Затим усмено говорим глаголе, питам ученике да на основу нагласка одреде конјугацију глагола III и IV, глаголе мењамо усмено прво кроз сва лица, затим у појединачним лицима.  **Активност 4:** **Придеви женског рода**  На табли пишем наслов: Придеви женског рода.  Питам ученике како се завршавају именице женског рода у номинативу и да наведу неколико примера.  Истичем како се у латинском, као и у српском језику, придеви женског рода завршавају на – а, исто као именице женског рода (добра девојка).  На табли пишем неколико примера придева у женском роду (nova, magna, parva, formosa, molesta) и градим синтагме уз именицу *fabula* у одређеном падежу. Истичем како се придеви мењају исто као именице.  Напомињем како ћемо придеве мушког и средњег рода радити кад будемо учили деклинацију именица мушког и средњег рода. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: у речнику за II лекцију одабрати по један пример глагола сваке конјугације и променити кроз сва лица; формулисати једну реченицу на латинском језику користећи и придев женског рода. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |