|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: I | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА I - MATRONAE CENAM EXSPECTANT** | | | |
| Наставна јединицa | **Упознавање ученика са планом, програмом и садржајем предмета** | | | |
| Тип часа | Обрада | | | |
| Циљ часа | Упознавање ученика са садржајем шредмета и основним чињеницама из историје латинског језика и историје Рима. | | | |
| Очекивани исходи | Ученик уме да се представи на латинском језику.  Ученик је у стању да наведе неколико чињеница из историје латинског језика и из историје Рима. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални, рад у пару | | | |
| Наставне методе | Дијалошка, монолошка | | | |
| Наставна средства | Уџбеник | | | |
| Корелацја са другим предметима | Историја, географија, српски језик, страни језик, ликовна култура. | | | |
| **ТОК ЧАСА** | | | | |
| **Уводни део** | **Активност 1: Представљање**  Ученицима говорим своје име. Говрим назив предмета који ћу им предавати. Кажем да ћемо имати два часа латинског недељно.  На табли пишем *ego sum magistra* и своје име. Ученицима објашњавам шта која реч значи, то пишем на табли, затим их питам да се представе на латинском: *ego sum Ivan, ego sum Jelena* etc.  Затим на табли пишем заменице *is* и *ea* и глагол бити у 3.лицу једнине и питам ученике да представе друга из клупе: *is est Petar, ea est Milica* etc. | | | |
| **Главни део** | **Активност 2: Зашто се учи латински језик**  Ученике питам да ли су чули за латински језик. Ученици ће вероватно рећи да су од старије браће, сестара или пријатеља чули да је латински тежак и досадан и да се доста учи напамет. Говорим да то не мора да буде тако: довољно је да слушају и пазе на часу и да редовно раде домаћи задатак за који ће им бити потребно 15 – 20 минута.  Говорим ученицима да ће на часовима латинског чути много занимљивих ствари о томе како су некада људи живели, како су се облачили, шта су јели, како су се школовали, забављали, путовали... Учећи латински језик увидеће да су латинске речи свуда око нас, да живе и данас и да их користимо у свакодневном говору: мобилни, презентација, конфликт, интелигенција, перспектива... Познавање латинске граматике и лексике омогућава нам лакше учење модерних језика. Латински је незаобилазан у области медицине (инфекција, вакцина, имунитет) и у другим наукама.  **Активност 3:**. **О латинском језику и римској држави**  Кажем ученицима да је Италијанима, Французима, Португалцима, Шпанцима и Румунима лакше него нама да разумеју и науче латински и питам их да ли претпостављају зашто. То су романски језици, сам њихов назив говори нам да су били под директним утицајем латинског. У њихове језике латинске речи су спонатно ушле још одавно, пре две хиљаде година. Напомињем да је и енглески језик, иако германски, претрпео велики утицај латинског тако да данас у њему постоји огроман проценат латинских речи.  Кажем ученицима да је Рим, према легенди, основан 753. ст. е. и да су Римљани од самог почетка водили многе ратове и ширили своју територију тако да је у 2. в. н. е. римска држава заузимала такорећи пола Европе. Ако постоје услови, ученицима приказујем кратки видео или мапе ширења римске државе. Ако не постоје, показујем карте из уџбеника. Анализирамо карту и увиђамо да је и наша земља некада била део римске државе. | | | |
| **Завршни део** | **Активност 4: Упознавање са уџбеником**  Ученицима показујем уџбеник и на табли пишем његов назив и имена аутора и издавача. Кажем да ће им поред уџбеника за наставу латинског бити потребна још и свеска. Најављујем да ћемо следећег часа учити изговор и читање. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена: | | | | |