|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 9** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА II - AD TABERNAS** | | | |
| Наставна јединицa | **Глаголи на- io III конјугације; превод везаног текста II лекције.** | | | |
| Тип часа | Комбиновани (обрада, утврђивање) | | | |
| Циљ часа | Самостално формирање реченичног исказа на латинском језику. | | | |
| Очекивани исходи | Ученик уме да преведе кратку и једноставну реченицу са српског на латински језик, самостално или уз помоћ наставника, односно уме да самостално формира једноставан реченични исказ на латинском језику. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученик усмено мења синтагму кроз падеже или глагол кроз сва лица презента. Анализирамо сваку реч, подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Глаголи на – io III конјугације**  Говорим ученицима да ћемо на данашњем часу учити посебну групу глагола III конјугације, чија се промена мало разликује у односу на промену осталих глагола те конјугације. Напомињем да не учимо нове наставке. На табли пишем наслов: Глаголи на – io III конјугације.  Ученицима објашњавам да је у питању мала група глагола који припадају III конјугацији али да се мењају као да припадају IV.  На табли мењам један глагол III и један глагол IV конјугације. Црвеним фломастером заокружујем *i* у 1.л.sg. и *i* у 3.л.pl. код глагола IV и наглашавам да ако у 1. лицу једнине постоји *i*, јавиће се и у 3.лицу множине.  На табли наводим један глагол на – io III конјугације (facio, facĕre, feci, factum) и мењам га кроз сва лица. Заокружујем *i.* Објашњавам да ове глаголе препознајемо по - io у 1. лицу једнине и инфинитиву на – ĕre. Указујем да се мењају као глаголи IV: веза -io / -iunt.  На табли пишем глагол *capio, capĕre, cepi, captum* и кажем ученицима да га промене. Један ученик који се сам јави или га прозовем, наглас говори промену.  **Активност 3:** **Превод текста у II лекцији**  Ученици имају петнаест минута да преведу први пасус. Док раде, обилазим ученике, гледам како раде, подстичем ученике да питају шта им није јасно, указујем на евентуалне грешке.  **Активност 4:** **Припрема за усмено одговарање**  Најављујем ученицима да ће следећег часа усмено одговарати. Говорим да ћемо сада радити припрему за усмено одговарање и питам да ли неко жели да проба. Ако се нико не јави, прозивам неког од ученика који су на претходним часовима били активни и за којег претпостављам да ће се добро снаћи.  Ученик прво прочита реченицу из уџбеника, а затим је преведе. Питам да анализира предикат и реченичне делове. Затим питам кратко питање на латинском у вези са реченицом и делом текста који смо превели: Magna turba in via est - Ubi magna turba est? Feminae ad tabernas pecuniam impendunt – Ubi feminae pecuniam impendunt? | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: превести уз анализу други пасус из II лекције. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |