|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 47** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XII – QUINTUS DE BELLO GALLICO NARRAT** | | | |
| Наставна јединицa | **Неправилна и описна компарација придева** | | | |
| Тип часа | Обрада | | | |
| Циљ часа | Усвајање правила грађења неправилне и описне компарације. | | | |
| Очекивани исходи | Ученик уме да правилно гради поређење и да користи компарацију свих латинских придева. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Страни језик, српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи, ученици се сами јављају или их прозивам. Ученик излази на таблу и пише своју реченицу на латинском. Остали ученици преводе.Исправљамо и анализирамо евентуалне грешке. Пишем на табли неколико придева, ученици говоре компаратив и суперлатив. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Неправилна компарација**  На табли пишем наслов: Неправилна компарација.  Наглашавам да не учимо нове завршетке, промену нити употребу, а да већину неправилних компаратива и суперлатива већ знамо и користимо у српском и страним језицима.  На табли цртам табелу:   |  |  |  | | --- | --- | --- | |  | компаратив  m/f n | суперлатив  m/f/n | | bonus, a ,um |  |  | | malus, a, um |  |  | | magnus, a, um |  |  | | parvus, a, um |  |  | | multus, a, um |  |  |   Испод табеле пишем измешане облике компаратива и суперлатива а ученицима кажем да их распореде по табели, повезујући их са значењем у српском и страним језицима. Сугеришем да прво раздвоје компаративе од суперлатива, да прво попуне оно што су сигурни, а да на крају да распореде оно што преостане.  Добровољац излази на таблу, остали ученици пишу у свескама.  Када попунимо табелу, проналазимо речи у српском и страним језицима које нам помажу да упамтимо облике: оптимиста, песимиста, минимално, максимално...  Посебно објашњавам облике компарације од *multus, a, um*  и њихову употребу.  **Активност 3: Описна компарација**  Питам ученике да наведу пример за описну компарацију у енглеском језику. Кажем да у латинском такође постоји и пишем наслов: Описна компарација.  Објашњавам да се описна компарација гради од прилога *magis* - *више* за компаратив, и *maxime* - *највише* за суперлатив.  Пишем на табли примере:  necessarius, a, um – magis necessarius, a, um – maxime necessarius, a, um  idoneus, a, um – magis idoneus, a, um – maxime idoneus, a, um  strenuus, a, um – magis strenuus, a, um – maxime strenuus, a, um  Затим црвеним фломастером означавам вокале *a, e* и *u* испред – *us* и кажем како описну компарацију имају придеви I и II деклинације са вокалом испред – *us*. Истичем да су ови придеви малобројни.  **Активност 4:** **Дијалог на латинском**  Ученици се јављају сами или их прозивам, постављам питања на латинском, ученици одговарају потпомажући се уџбеником или речником: Quis tuus optimus amicus est? Quis optimus omnium discipulorum est? Estne tua soror melior discipula te/quam tu? | | | |
| **Завршни део** | **Активност 5: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: написати две реченице, једну са компаративом другу са суперлативом неправилне или описне компарације, којима се описује нека особа, предмет или појам. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |