|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 35** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА IX – LUCIUS PATREM FUGIT** | | | |
| Наставна јединицa | **Личне заменице; превод облачића у IX лекцији** | | | |
| Тип часа | Обрада | | | |
| Циљ часа | Усвајање правила промене личних заменица. | | | |
| Очекивани исходи | Ученик уме правилно да користи личне заменице првог и другог лица, као и да изрази поседовање уз правилно коришћење облика присвојних придева. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се сами јављају или их прозивам. Ученик чита решење, анализирамо и исправљамо грешке. Подстичем ученике да питају шта им није јасно, дајем објашњења ако је потребно. Затим ученике питам да један глагол усмено промене прво кроз сва лица перфекта, а потом да кажу само одређено лице (видели смо, чуо је, сазнали су, направили сте, био си.). Ученик прво глагол наводи у сва четири облика, одређује перфекатску основу, па додаје наставак. Прегледам ученицима свеске и водим евиденцију о домаћим задацима. | | | |
| **Главни део** | **Активност 2: Личне заменице**  Ученике питам да ли умеју да наведу личне заменице које смо раније учили у номинативу (еgo, tu, nos, vos). Говорим да ћемо данас учити промену личних заменица за 1. лице једнине и множине и пишем наслов: Личне заменице.  Указујем да личне заменице имају посебну промену и да је стога најбоље научити их напамет.  На табли пишем промену заменица.  Кад год је могуће, заменицу на латинском или њено значење повезујем са облицима и употребом у срском и страним језицима (егоиста, мене/ме etc).  На табли пишем поднаслов: лична повратна заменица.  Пишем промену личне повратне заменице. Објашњавам разлику у упореби у односу на српски језик.  Ученицима говорим заменицу у неком облику (mihi, vobiscum etc) а они усмено говоре на латинском, и обрнуто.  **Активност 3:** **Описивање илустрације и садржаја IX лекције**  Ученцима кажем да отворе уџбеник на страни 69. и питам да опишу шта виде на илустрацији.  Ученицима говорим о одржавању личне хигијене у старом Риму, о приватним и јавним купатилима, о термама.  Ако има услова, пуштам кратак видео или приказујем слике терми (римске терме у Бату, Диоклецијанове терме, Каракалине терме).  **Активност 4:** **Превод облачића**  Преводимо облачиће, анализирамо употребу времена и личних заменица. Ученици се добровољно јављају или их прозивам. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: написати пет реченица којима се описује активност на илустрацији (на пр. Servus dominis vestimenta servavit). | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |