|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 37** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА X – LUDUS** | | | |
| Наставна јединицa | **Показне заменице *ille* и *is*** | | | |
| Тип часа | Обрада | | | |
| Циљ часа | Усвајање правила промене показних заменица *ille* и *is.* | | | |
| Очекивани исходи | Ученик је у стању да правилно користи показне заменице *ille* и *is.* | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка | | | |
| Наставна средства | Уџбеник | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученик чита реченицу и решење. Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Показне заменице**  Кажем ученицима да ћемо данас учити показне заменице и пишем наслов на табли: Показне заменице.  Питам ученике да наведу показне заменице у српском и страним језицима.  Указујем да се показне заменице слажу са именицом на коју се односе у роду, броју и падежу.  Кажем ученицима да отворе уџбеник на 78. страни да погледају табелу под насловом *Показне заменице* и да посебно обрате пажњу на промену заменица *is, ea, id* и *ille, illa, illud*.  Објашњавам да се показне заменице изузев у прва три падежа мењају по I и II деклинацији, као придеви типа *bonus, a, um.*  Мењам заменицу на табли.  Облике *eius, eorum* и *earum* у значењу *његов, њен, њихов* остављам за следећи час.  На табли пишем правила за промену показних заменица:   1. Nom.sg. учимо напамет јер не можемо да претпоставимо обликe (као код придева нпр.) 2. Gen. sg. има завршетак – ius за сва три рода; подсећам на облик *cu****ius*** 3. Dat. sg. има завршетак – i за сва три рода; подсећам на облик *cu****i*** 4. Остали падежи имају завршетке I и II деклинације 5. Nom. pl. средњег рода увек је једнак nom. sg. женског; наводим пример у српском језику *ова жена / ова позоришта*   Један ученик на табли мења заменицу *ille, illa, illud*.  **Активност 3:** **Вежбање употребе показних заменица**  Градимо синтагме од именица (*discipulus, puella, canis, carmen*) и показних заменица. Ученици се сами јављају или их прозивам, синтагме прво говоре у номинативу, затим у одређеном падежу. | | | |
| **Завршни део** | **Активност 4: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: формулисати две синтагме у различитим родовима и променити кроз све падеже. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |