|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 61** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XVII – DE TULLIAE NUPTIIS** | | | |
| Наставна јединицa | **Пасивни имперфекат; превод облачића XVII лекције** | | | |
| Тип часа | Обрада | | | |
| Циљ часа | Усвајање правила промене глагола у имперфекту пасива. | | | |
| Очекивани исходи | Ученик је у стању да гради и да правилно користи имперфекат пасива глагола све четири конјугације. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Ученици се сами јављају или их прозивам, читамо домаћи задатак. Ученик чита реченицу из вежбања а потом и решење. Анализирамо и исправљамо евентуалне грешке.Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима | | | |
| **Главни део** | **Активност 2: Пасивни имперфекат**  Ученицима кажем да ћемо на данашњем часу радити још једно време презентске основе у пасиву и пишем наслов на табли: Пасивни имперфекат.  Подсећам да нећемо учити нове наставке, јер су наставци за пасив свих времена презентске основе исти.  Објашњавам да се пасивни имперфекат, као и активни, гради тако што се између презентске основе и личних наставак умеће *ba* за I и II конјугацију, односно, *eba* за III и IV конјугацију.  Правила за грађење пасивног имперфекта затим пишем на табли.  Позивам добровољце да на табли промене по један глагол сваке конјугације. Остали ученици пишу у свескама.  Наглашавам да се глагли на – io III конјугације у пасивномимперфекту I мењају као глаголи IV конјугације.  Истичем да и пасивни имперфекат, као и активни, исказује трајну радњу у прошлости: *audiebatur – беше слушан/а/о* или *слушао/ла/ло се*.  **Активност 3:** **Описивање илустрације и садржаја XVII лекције**  Кажем ученицима да отворе уџбеник на 126. страни и питам их да опишу шта виде на илустрацији. Подсећамо се садржаја претходних лекција: Цицерон је са дечацима преко Крфа и Атине стигао до Родоса. У данашњој лекцији описује се шта се за то време дешава у Цицероновом дому у Атини: припреме за Тулијино венчање.  **Активност 4: Превод облачића XVII лекције**  Ученици се сами јављају или их прозивам. Преводимо облачиће, уз напомену да латински пасив можемо превести активом након што анализом утврдимо ко врши радњу, а ко трпи.  **Активност 5: Дијалог на латинском**  Ученици се сами јављају или их прозивам, постављам питања, напомињем да треба користи пасив кад год је могуће, ученици одговарају потпомажући се уџбеником или речником: Ubi apud Romanos nuptiae celebrabantur? – Domi celebrabantur; A quo palla Tulliae tota die emebatur? - A Terentia palla emebatur; Cui a Terentia palla demonstratur? – Tulliae demonstratur; De quo Tullia cogitat? – De Publio Dolabella, marito suo futuro. | | | |
| **Завршни део** | **Активност 6: Провера усвојеног градива и домаћи задатак**  Kроз неколико питања проверавам разумевање и степен усвојености градива и задајем домаћи задатак: урадити III вежбање на страни 128. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |