|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 53** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XIV – IN CORCYRA** | | | |
| Наставна јединицa | **Превод XIV лекције** | | | |
| Тип часа | Кобиновани (обрада, утврђивање) | | | |
| Циљ часа | Упознавање са садржајем и значајем Хомерових спевова. | | | |
| Очекивани исходи | Ученик је у стању да наведе неколико главних јунака, као и најважнијих мотива из Хомерових спевова *Илијада* и *Одисеја*. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик и књижевност | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи, ученици се сами јављају или их прозивам. Ученик чита реченицу из првог задатка, а затим и решење. Ученик говори глагол из другог задатка у одређеном времену и лицу.Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Упознавање са садржајем и значајем Хомерових спевова.**  Говорим о хомерском питању, садржају и структури епова, најпознатијим епизодама и ликовима, археолошким ископавањима локалитета Троја, значају Хомерових епова.  **Активност 3: Превод другог дела XIV лекције**  Ученици се сами јављају или их прозивам. Читамо наглас реченицу по реченицу, преводимо и анализирамо.  **Активност 3: Дијалог на латинском**  Ученици сами бирају или им делим улоге (Одисеј, Пенелопа, Телемах). Ученицима постављам питања, они одговарају потпомажући се уџбеником или речником: Ulixes, quis Calypso est?- Calypso nympha est quae in insula Ogygia vivit; Ulixes, cur eam reliquisti? – Debui relinquere eam, quia Mercurius mihi voluntatem deorum nuntiavit; Telemache, quamdiu patrem tuum exspectabas? – Viginti annos; Penelopa, cur proci domum tuam obsidebant? – Quia me et fundum Ulixis cupiebant. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: написати две реченице о Одисеју са предикатом у плусквамперфекту. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |