|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 52** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА XIV – IN CORCYRA** | | | |
| Наставна јединицa | **Плусквамперфекат** | | | |
| Тип часа | Обрада | | | |
| Циљ часа | Усвајање правила промене глагола у плусквамперфекту. | | | |
| Очекивани исходи | Ученик уме да гради и да правилно користи плусквамперфекат актива глагола све четири конјугације, уз уобличавање система прошлих времена у латинском језику. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи, ученици се сами јављају или их прозивам. Ученик чита реченицу и решење.Исправљамо и анализирамо евентуалне грешке. Подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Плусквамперфекат**  Говорим ученицима да ћемо данас учити још једно прошло време, плусквамперфекат. На табли пишем наслов: Плусквамперфекат.  Питам ученике какo се плусквамперфекат користи у српском језику. Указујем да је у латинском језику исто.  Кажем да се гради од перфекатске основе и завршетака за плусквамперфекат. Затим глагол *audire* мењам на табли и пишем превод за прво лице једнине. Завршетке одвајам цртицом и повдлачим црвеним фломастером.  Истичем да се код свих глагола гради исто, укључујући и неправилне, и промену глагола *esse* пишем на табли.  Позивам добровољца да на табли промени још један глагол. Остали ученици пишу у свескама.  **Активност 3:** **Описивање илустрације и садржаја XIV лекције**  Кажем ученицима да отворе уџбеник на 108. страни и питам их да опишу шта виде на илустрацији. Подсећамо се садржаја претходне лекције, у којој је описана пловидба на Крф. Ученици идентификују ликове: учитељ Дионисије, дечаци Марко и Квинт. Кажем ученицима да ће у овој лекцији бити речи о Одисеју.  **Активност 4:**  **Превод прве половина XIV лекције**  Ученици се сами јављају или их прозивам. Читамо наглас реченицу по реченицу, преводимо и анализирамо.  **Активност 5: Дијалог на латинском**  Ученици сами бирају или им делим улоге (Одисеј, Полифем). Ученицима постављам питања, они одговарају потпомажући се уџбеником или речником: Polypheme, ubi et quocum habitas? – In spelunca, cum ovibus meis; Pоlypheme, quis et quomodo tibi oculum exussit? – Ulixes mihi oculum trunco exussit; Ulixes, quomodo Polyphemum vicisti? – Ei multum vinum dedi, quod hic numquam ante gustaverat; Ulixes, quomodo Troianos vicisti? – Equum ligneum finxeram, in quo Graeci Troiam intraverunt. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: урадити II и III вежбање на 111. страни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |