|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 5** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА I - MATRONAE CENAM EXSPECTANT** | | | |
| Наставна јединицa | **Превод I лекције** | | | |
| Тип часа | Комбиновани (обрада, вежбање) | | | |
| Циљ часа | Примена знања морфологије (I конјугација, I деклинација, глагол *esse*) у разумевању и превођењу кратких латинских реченица. Упознавање са начином становања у старом Риму и са изгледом римске куће. | | | |
| Очекивани исходи | Ученик је у стању да разуме кратку и врло једноставну латинску реченицу. Ученик уме да наведе неколико чињеница о становању у старом Риму, као и да наброји просторије у оквиру римске куће и елементе кућног инвентара. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик, страни језик, историја, географија | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак пример по пример, ученици се добровољно јављају или их прозивам. Анализирамо сваки пример, подстичем ученике да питају шта им није јасно, дајем објашњења ако је потребно. | | | |
| **Главни део** | **Активност 2: Описивање илустрације и упознавање са садржајем I лекције**  Кажем ученицима да отворе уџбеник на 14. страни и питам да опишу шта виде на илустрацији.  Ученицима износим основне чињенице о изгледу римске куће (domus), вишеспратницама (insula), Помпејима и Херкулануму.  **Активност 3:** **Анализа латинске реченице**  Питам ученике да одреде у ком падежу је реч нпр.  *другарице* у српском језику*.* На табли пишем њихове одговоре. Истичем да и у латинском као и у српском језику прво морамо превести предикат. На табли пишем редослед анализе односно превођења: 1. предикат; 2. субјекат, номинатив; 3. директан објекат, акузатив; 4. разне функције, аблатив; 5. остали падежи: индирекатан објекат у дативу или припадност у генитиву.  **Активност 4:** **Превод реченица; употреба предлога у латинском језику**  Преводимо прво реченице у облачићима, а затим текст. Сваку реченицу прво гласно читам. Питам ученике да наведу речи чије значење могу повезати са српским, енглеским или другим језицима (mensa, fabula, cathedra, aqua, rosa, flamma, luna, stella, culina).  Без обзира на то што су реченице по садржају и смислу лаке за разумевање, инсистирам да прво преведемо предикат. Једну реченицу исписујем на табли. Анализирамо лични наставак и на основу тога тражимо очекивани субјекат у номинативу, а затим анализирамо и остале речи. Фломастерима у разним бојама обележавам делове реченице и пишем анализу.  Када се појави предлог (in, apud, de, cum), објашњавам употребу предлога у латинском језику и разлику у односу на српски. Инсистирам да код предлога треба памтити не само значење већ и уз који падеж у латинском стоји, јер ћемо га тако повезати са именицом на коју се односи. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: завршити превод I лекције уз анализу предиката и свих речи у реченици, односно, функције падежа. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |