|  |  |  |  |  |
| --- | --- | --- | --- | --- |
| ПРЕДМЕТ: Латински језик | | | Разред: **I** | |
| УЏБЕНИК: **Латински језик I** | | | ИЗДАВАЧ: **Завод за уџбенике Београд** | |
| НАСТАВНИК**:** | | | ШКОЛА: | |
| ЧАС БРОЈ**: 8** | | ОДЕЉЕЊЕ**:** | | ДАТУМ**:** |
| Наставна тема | **ЛЕКЦИЈА II - AD TABERNAS** | | | |
| Наставна јединицa | **Превод облачића II лекције** | | | |
| Тип часа | Комбиновани (обрада, утврђивање) | | | |
| Циљ часа | Формирање исказа у садашњости; упознавање са одевањем у старом Риму. | | | |
| Очекивани исходи | Ученик је у стању да говори о својим и туђим активностима у садашњости. Ученик је у стању да наведе неколико чињеница о одевању у старом Риму, укључујући одевне предмете карактеристичне за дату епоху. | | | |
| Међупредметне компетенције | Компетенција за целоживотно учење, вештина комуникације | | | |
| Облик рада | Фронтални, индивидуални, рад у пару | | | |
| Наставне методе | Дијалошка, монолошка, рад на тексту | | | |
| Наставна средства | Уџбеник | | | |
| Корелацја са другим предметима | Српски језик, страни језик | | | |
| **ТОК ЧАСА** | | | | |
| **Уводни део** | **Активност 1: Обнављање градива са претходног часа**  Читамо домаћи задатак, ученици се добровољно јављају или их прозивам. Ученик на табли пише свој пример, остали ученици преводе, анализирамо сваку реч, подстичем ученике да питају шта им није јасно, дајем објашњења ако је потребно. Прегледам ученицима свеске, водим евиденцију о домаћим задацима. | | | |
| **Главни део** | **Активност 2: Описивање илустрације и садржаја II лекције**  Kaжем ученицима да отворе 20. страну у уџбенику. Питам да опишу да је приказано у илустрацији. Ученици се сами јављају или их прозивам.  Говорим ученицима о одевању у Риму, о одећи и обући (tunica, toga, toga praetexta, stola, palla, fibula soleae, calcei), материјалима, накиту.  **Активност 3:** **Превод облачића**  Преводимо облачиће. Ученици се добровољно јављају или их прозивам. Увек прво преводимо предикат. Подстичем ученике да значење речи траже у речнику испод лекције. Разговарамо о значењу речи повезујући га са српским, енглеским и другим страним језицима које знају. Указујем ученицима да је падеж који се најчешће јавља акузатив. Инсистирам на препознавању врсте речи у реченици на латинском (глагол, именица, придев, прилог, предлог).  У речнику II лекције обележавамо најфреквентије речи које треба упамтити: adiuvare, audire, eligere, habere, portare, salutare, sedere, tenere, spectare, videre, venire, pecunia, poëta, taberna, toga, via, lyra, ad, cum, parva, magna, nova, formosa, sed, non, ubi.  **Активност 4:** **Дијалог на латинском**  Ученицима делим улоге или их сами бирају (Теренција, служавка, Помпонија, земљорадник, Тулија, песник, Метела).  Ученици једни другима постављау питање *Quis es? Quid agis? Quis est?,* а затим описују себе или другу особу краћом реченицом, потпомажући се текстом и речником из уџбеника: Quis es? - Terentia sum, soleas eligo; Quis est? - Poëta est, lyram tenet et Tulliam salutat. | | | |
| **Завршни део** | **Активност 5: Провера усвојеног градива и домаћи задатак**  Кроз неколико питања проверавам разумевање и степен усвојености градива и задајем домаћи задатак: задаци I, III и IV на 24. страни у уџбенику. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |
| Напомена:   * За све усмене активности на часу наставник ученика награђује оценом или плусом за активност. | | | | |